<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0109">O-0109/09/változat1</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="22418">Esther Herranz García</PERSON> és <PERSON ID="28115">Mairead McGuinness</PERSON> a(z) <GRPOL GRPOLID="2948">PPE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0109">Tárgy: Hús behozatala harmadik országokból</OBJECT><CONTENT><PARA>Az Élelmezési és Állat-egészségügyi Hivatal (ÉÁH) 2009. január 20. és február 2. között Brazíliában végzett, a brazil kivitel közösségi előírásoknak való megfelelőségét vizsgáló ellenőrzései nyomán a közösségi ellenőrző szerv által nyilvánosságra hozott jelentésből kitűnt, hogy egyes minősítést végző intézmények nem teljesítik az előírt szabványokat. </PARA><PARA>Az ÉÁH által kimutatott szabálytalanságok fényében tudja-e biztosítani az Európai Bizottság, hogy az EU területére exportálni jogosult 1500 brazil gazdaság tiszteletben tartsa a közösségi előírásokat?</PARA><PARA>Az ÉÁH által közzétett jelentés azt is nyilvánvalóvá tette, hogy a brazil gazdaságok által vezetett, a nyomon követhetőséget biztosító rendszerben súlyos hiányosságok vannak, különösen az állatok azonosítását és az adatbázisokat illetően. </PARA><PARA>A vizsgálat eredményének fényében hogyan lehet garantálni az európai fogyasztó számára, hogy az összes Brazíliából származó hús megfelel az EU élelmezésbiztonsági előírásainak?</PARA><PARA>Az ÉÁH azt is kiderítette, hogy számos, az EU-n áthaladó szállítmányt nem láttak el hatósági tanúsítvánnyal. Az említett szállítmányok tárgyát képező húst emellett nem vetették alá megfelelő érlelésnek, az érintett állatok 50%-a pedig az EU által nem engedélyezett övezetből érkezett.</PARA><PARA>Az állat-egészségügyi határállomások tényleges ellenőrzést gyakorolnak-e a harmadik országokból származó termékek tekintetében, vagy csupán a dokumentumokat ellenőrzik?</PARA></CONTENT></QUEST>