<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0079">O-0079/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="30099">Viktória Mohácsi</PERSON>, <PERSON ID="4740">Marco Cappato</PERSON>, <PERSON ID="28246">Alexander Alvaro</PERSON>, <PERSON ID="28266">Sophia in 't Veld</PERSON>, <PERSON ID="4529">Baroness Sarah Ludford</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28411">Ignasi Guardans Cambó</PERSON>, <PERSON ID="37324">Adina-Ioana Vălean</PERSON>, <PERSON ID="39713">Renate Weber</PERSON> és <PERSON ID="1473">Gérard Deprez</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0079">Tárgy: Roma ujjlenyomat-adatbázis létrehozása Olaszországban</OBJECT><CONTENT><PARA>Az olasz belügyminiszter az olasz parlament alkotmányügyi bizottságának meghallgatásán állítólag kijelentette, hogy a rendőrség a nagyobb városokban található roma telepeken folyó ellenőrzések keretében ujjlenyomatokat gyűjt a romáktól, többek között a kiskorúaktól is. Úgy tűnik, hogy az adatokat egy újonnan létrehozott, az olasz igazságszolgáltatás által fenntartott és a „roma vészhelyzet” kezelésére különleges megbízottként kinevezett és rendkívüli jogkörrel felruházott prefektusok ellenőrzése alá tartozó adatbázisban gyűjtik. Az adatbázis feladata, célja, a hozzáférhetőség és az adatvédelmi garanciák nem tisztázottak. A meghallgatás során a miniszter állítólag kijelentette, hogy „nem etnikai adatgyűjtésről van szó, hanem népszámlálásról, amelyhez szükség van a telepek lakosságának – többek között a kiskorúak – ujjlenyomatára, az olyan jelenségek, mint a koldulás megszüntetése érdekében, és a végső cél az, hogy az itt maradó romák megfelelő körülmények között, a civilizált társadalom normái szerint élhessenek.”</PARA><PARA>Tud-e a Tanács az olaszországi roma-adatbázis létrehozásáról? Nem gondolja-e úgy a Tanács, hogy a szóban forgó adatbázis faji és etnikai származás alapján készül, mivel csak romáktól gyűjtenek ujjlenyomatokat, míg az olasz polgároknak nem kell ujjlenyomatot szolgáltatniuk? Nem gondolja-e úgy a Tanács, hogy ez faji és etnikai hovatartozásra, illetve nemzetiségre épülő egyértelmű diszkrimináció? Nem gondolja-e úgy a Tanács, hogy a romáktól való ujjlenyomatgyűjtés és a roma-adatbázis létrehozása semmibe veszi az emberi jogokat és alapvető szabadságjogokat, az egyenlőség és a megkülönböztetés-mentesség elvét, a magánélethez fűződő és adatvédelmi jogokat, amint azokról az Emberi Jogok Európai Egyezménye és az ahhoz kapcsolódó esetjog, az EU alapjogi chartája, az EU-szerződések és különösen az EUSz. 6. cikke, valamint az EKSz 12. cikkében (a nemzetiség alapján történő diszkrimináció tilalma) és 13. cikkében (a faji és etnikai hovatartozás alapján történő diszkrimináció tilalma) foglalt politikai mandátum, továbbá a faji vagy etnikai származáson alapuló megkülönböztetés tilalmáról 2000/43/EK<FNREF FNIDREF="FN1"/>  szóló irányelv és a mozgás szabadságáról szóló 2004/38/EK<FNREF FNIDREF="FN2"/> irányelv rendelkezik? Felveti-e a kérdést a Tanács az olasz hatóságoknak, és mit tesz a Tanács annak biztosítása érdekében, hogy a roma helyzetet az emberi jogokra és az alapvető szabadságokra vonatkozó európai normáknak megfelelően kezeljék Olaszországban?</PARA><FN FNID="FN1">  HL L 180., 2000.7.19., 22. o.</FN><FN FNID="FN2">  HL L 158., 2004.4.30., 77. o.</FN></CONTENT></QUEST>