<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0094">O-0094/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4483">Ieke van den Burg</PERSON> és <PERSON ID="4246">Othmar Karas</PERSON> a(z) <COMMITTEE COMMID="813">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0094">Tárgy: A foglalkoztatói nyugellátásról szóló irányelv EU-tagállamok általi gyenge végrehajtásának okai</OBJECT><CONTENT><PARA>A foglalkoztatói nyugellátásról szóló irányelvhez készített tagállami végrehajtási intézkedések bejelentésének határideje 2005. szeptember 23-án<FNREF/> lejárt. A McCreevy úr 2005. szeptember 22-i dublini beszédében<FNREF/> elhangzott megjegyzések szerint 25 tagállamból mindössze 9 tett eleget ennek a rendelkezésnek. A Gazdasági és Monetáris Bizottság szeretné kifejezni aggodalmát, és meg szeretné kérdezni az Európai Bizottságot a végrehajtás ilyen gyenge szintjének okairól.</PARA><PARA>A Bizottság jelezte, hogy a tagállamok többsége várhatóan ez év végéig végrehajtja az irányelvet. Milyen intézkedéseket tervez a Bizottság azon tagállamok esetében, amelyek a következő hónapok során nem tesznek eleget e követelménynek?</PARA><PARA>Milyen szerepet és megbízatást kap a CEIOPS a Bizottságnak és a tagállamoknak a végrehajtási intézkedésekkel kapcsolatban nyújtandó tanácsadásban, és ezeket ki kell-e terjeszteni vagy szűkíteni kell?</PARA><PARA>A Bizottság elemzése szerint milyen problémákkal szembesültek a tagállamok az irányelv saját nyugellátási rendszerükbe történő integrálása során? Vannak-e problémák az Európai Parlament és a Tanács által elfogadott jogalkotási javaslat megszövegezésében, és/vagy az irányelv keretszabályozás jellege tagállamonként eltérő értelmezésekhez vezetett-e?</PARA><PARA>Ki tudja-e már a Bizottság mutatni, hogy a tagállamok milyen mértékben határoztak úgy, hogy további, részletesebb prudenciális szabályozást – nevezetesen kvantitatív szabályokat – fogadnak el, és ezek gördíthettek-e akadályokat a határokon átnyúló rendelkezések végrehajtása elé? Milyen más elemek veszélyeztethetik azt, hogy az irányelv teljes mértékben kifejtse hatását?</PARA><PARA>Hogyan értékeli a Bizottság a második pillérbe tartozó nyugdíjrendszerek terén a hosszú távú megtakarítások hozamának az utóbbi években a pénzpiacokon tapasztalt erőteljes csökkenése révén bekövetkező fejleményeket és a járadékkal meghatározott ellátástól a járulékkal meghatározott rendszer felé történő elmozdulás szükségességét? Továbbá az a tény, hogy az IAS 19 az utóbbiak javára kedvező módon eltérően kezeli a járadékkal meghatározott rendszereket és a járulékkal meghatározott rendszereket, hozzájárult-e ehhez az elmozduláshoz? Nem vezet-e ez a második pillérbe tartozó foglalkoztatói nyugellátás és a harmadik pillérbe tartozó, a magánszektoron alapuló kiegészítő befektetésekből, életbiztosításokból és megtakarításokból álló egyéni megoldások közötti határvonalak elmosódásához?</PARA><PARA>Végül, szem előtt tartva azt a tényt, hogy ezen irányelv fő célja az, hogy levegye az európai szociális rendszerek válláról az elöregedő társadalom finanszírozásából adódó terhek egy részét, hogy a foglalkoztatói nyugellátást szolgáltató intézmények számára biztosítsa a határokon átnyúló egységes belső piac hatékonyságát és likviditását, de mindenekelőtt az, hogy pénzügyi biztonságot és megfelelő életszínvonalat biztosítson az európai állampolgárok számára idős korukban, a Bizottság milyen más lépéseket szándékozik tenni annak érdekében, hogy javítsa az európai nyugellátást, például a kiegészítő nyugdíjjogosultságok hordozhatóságáról szóló, bejelentett, de még be nem nyújtott irányelv területén, valamint a nyugdíjjárulékok adózási szempontból történő egyenlő kezelésének területén?</PARA><FN FNID="FN3">  Az Európai Parlament és a Tanács 2003/41/EK irányelve (2003. június 3.) a foglalkoztatói nyugellátást szolgáltató intézmények tevékenységéről és felügyeletéről, HL L 235., 2003.9.23., 10. o.</FN><FN FNID="FN4">  Charlie McCreevy, „Pension funds and asset management: A European perspective” SPEECH/05/539, 2005.09.23.</FN></CONTENT></QUEST>