<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0061">O-0061/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1911">Martin Schulz</PERSON> és <PERSON ID="4313">Martine Roure</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0061">Tárgy: Az Európai Unió bevándorlási politikája</OBJECT><CONTENT><PARA>A Nemzetközi Migrációs Szervezet becslései szerint mintegy 3 millió illegális bevándorló tartózkodik Európában (néhány nem kormányzati szervezet szerint akár 5 milliónál is többen lehetnek). Az Európába irányuló illegális bevándorlás összetett és sok dimenzióból álló jelenség, amely az Európai Unió egészét érinti mind gazdasági, mind társadalmi szempontból. Ezért ezt a kérdést az európai intézményeknek stratégiai szempontból kell megközelíteniük, amely magában foglalja a származási országokkal folytatott fejlesztési együttműködési és kereskedelmi politikát, továbbá a visszafogadási megállapodások megkötésének politikáján keresztül a határőrizetet, a bevándorlási hullámok és társadalmi befogadó intézkedések szervezett irányítását, a legális bevándorlók integrációját és az illegális bevándorlók kitoloncolását az emberi jogok szigorú tiszteletben tartása mellett.</PARA><PARA>Ennek megfelelően a PSE képviselőcsoport Bizottsághoz intézett kérdése több részből áll: </PARA><PARA>Fejlesztési együttműködés és kereskedelem: Tudna-e a Bizottság jelentést tenni az Afrika-stratégia célkitűzéseinek megvalósítása felé tett előrelépésekről különös tekintettel a migráció és a fejlesztés közötti kapcsolatok megerősítésére, valamint az együttes fejlesztések, a kivándorlás visszafordítása, a származási országokba való visszafogadás, illetve a migránsok általi tőke és technológia transzfer előmozdítására? Milyen intézkedések szükségesek annak biztosítására, hogy az afrikai kormányok a kereskedelmet a szegénység ellen folytatott küzdelemben és a kivándorlás megakadályozásában hatékony eszközként használhassák? Milyen ösztönzőket alkalmaz a Bizottság a különböző szubszaharai régiók integrált regionális piacainak létrehozása érdekében, és milyen javaslatokat tesz a WTO-n belül a fejlődő országok exportkapacitásának fejlesztése és a dél–dél közötti kereskedelem ösztönzése érdekében?</PARA><PARA>Legális bevándorlás és az illegális bevándorlás ellen folytatott küzdelem: Milyen programokkal harcol a Bizottság az illegális bevándorlás ellen, és milyen finanszírozásban részesülnek ezek a programok? A migrációs hullámok kezelésének elősegítését támogatva, biztosít-e előnyöket azoknak az országoknak , amelyek az EU-val együttműködve visszafogadási megállapodásokat dolgoznak ki? Létezik-e terv olyan európai politikára, amely a munkavállalási célú migrációt segíti elő elsősorban a származási országokkal kötött két- és többoldalú megállapodásokon keresztül? Hogyan kívánja végrehajtani a 2005 decemberében benyújtott hágai programban megfogalmazott bevándorlási tervet? Milyen intézkedéseket hoznak a szexuális kizsákmányolás céljával folytatott embercsempészet ellen?</PARA><PARA>Határőrizet: Milyen konkrét intézkedéseket hozott az Európai Határrendészeti Ügynökség a rászoruló tagállamok technikai támogatásának növelése érdekében?</PARA></CONTENT></QUEST>