<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0489">H-0489/09</QREF></TI-INTRO><TI-SESSION>A 2010-as év januári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="4318">Harlem Désir</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0489">Tárgy: A vállalatok társadalmi felelősségvállalása</OBJECT><CONTENT><PARA>A „Protect, Respect, Remedy” című, 2009. november 10–11-én, Stockholmban megrendezett konferencia alkalmából a jelenlegi és a soron következő spanyol elnökség felszólította az Európai Uniót és a tagállamokat, hogy mutassanak példát a vállalatok társadalmi felelősségvállalása terén. 2007 márciusában a Parlament kérte egy mechanizmus bevezetését, amely megkönnyíti a vállalatok által elkövetett visszaélések áldozatai számára a kártérítési keresetek európai bíróságokhoz történő benyújtását, kiterjeszti a vállalatvezetők azon felelősségét, hogy minimálisra csökkentsék vállalataik környezetre és emberi jogokra gyakorolt negatív hatását, valamint pontosan meghatározott beszámolási standardokat hoz létre nemzetközi szinten. Nyilatkozatában a Tanács kiemeli az elért eredményeket, valamint sürgeti, hogy jöjjön létre olyan közös keret, amely kimondottan előírja az állam védelmi kötelezettségét, biztosítja, hogy az üzleti világ tartsa tiszteletben az emberi jogokat, valamint ezek megsértése esetén szankciókat rögzít. </PARA><PARA>Milyen kötelező érvényű jogi eszközöket javasol a Tanács annak érdekében, hogy a vállalatok tiszteletben tartsák a gondosság és a beszámolási kötelezettség elvét, valamint hogy az emberi és környezeti jogoknak a felelősségi körükön belül történő megsértése esetén a vállalatokat szankcionálni lehessen?</PARA></CONTENT></QUEST>