<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0111">O-0111/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="97228">Pino Arlacchi</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0111">Tárgy: Az Európai Unió támogatásának biztosítása a nukleáris fegyverektől mentes világ 10 éven belüli megteremtésére irányuló nemzetközi szerződés javára</OBJECT><CONTENT><PARA>A közelmúltban jelentős fejlemények történtek a nukleáris fegyverek kérdésével kapcsolatban. 2009. szeptember 24-én az ENSZ Biztonsági Tanácsa egyhangúlag a nukleáris fegyverek teljes megszüntetésével foglalkozó, a leszerelésről és nukleáris fegyverek elterjedésének megakadályozásáról szóló határozat mellett szavazott. Ezenkívül 2009 decemberében az Egyesült Államok és Oroszország olyan szerződés aláírását tervezi, amelynek értelmében csökkentik a telepített stratégiai fegyverek számát, az Egyesült Államok pedig ígéretet tett nukleáris fegyverkészletének további leszerelésére. Ebben a helyzetben az Uniónak is fel kellene gyorsítania a nukleáris fegyverek kiiktatására irányuló cselekvést. Ugyanebből a célból az Uniónak szorosabban együtt kellene működnie partnereivel, különösen az Egyesült Államokkal és Oroszországgal. Az Uniónak továbbá meg kellene ragadni az atomsorompó-szerződés 2010. évi felülvizsgálatára összehívott konferencia adta lehetőséget, és felszólítani a nukleáris fegyverek megszüntetéséről szóló nemzetközi szerződés kidolgozására. Ennek a szerződésnek rendelkeznie kell a nukleáris fegyverek fejlesztésének, kipróbálásának, gyártásának és felhalmozásának tilalmáról, valamint a nukleáris fegyverekkel rendelkező államokat leszerelésre kell köteleznie. A szerződésnek tartalmaznia kell továbbá a hasadóanyag előállításának tilalmát és a hordozó járművek megsemmisítésének követelményét is. Ugyanezen szerződésnek biztosítania kell, hogy az atomsorompó-szerződésen kívül nukleáris fegyvert birtokló országok ne indokolhassák azok megtartását. A nukleáris fegyverkezésnek ugyanolyan helyzetbe – teljes tilalom alá – kell kerülnie, mint a kémiai és biológiai fegyvereknek. Továbbá az Európai Uniónak aktívan támogatnia kellene azt az általános törekvést, amely a nukleáris fegyverektől mentes világ megteremtésére 10 éves határidőt szabna ki. </PARA><PARA>A tömegpusztító fegyverek elterjedése elleni uniós stratégia (2003. december 12-i Európai Tanács) kötelezettségvállalásaival összhangban milyen lépéseket tett a Tanács a közelmúltban a nukleáris fegyverektől mentes világ megvalósítása érdekében? Egyetért-e a Tanács azzal, hogy az Európai Uniónak törekednie kellene arra, hogy e cél teljesítésére 10 éves határidő kerüljön megállapításra?</PARA></CONTENT></QUEST>