<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0424">H-0424/09</QREF></TI-INTRO><TI-SESSION>A 2009-as év novemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="38605">Iliana Malinova Iotova</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0424">Tárgy: A rombuszhalra vonatkozó, Bulgária és Románia számára engedélyezett halászati mennyiségek csökkenése 2010-ben</OBJECT><CONTENT><PARA>A Fekete-tenger bizonyos halállományaira vonatkozó halászati lehetőségek és kísérő halászati feltételek 2010. évre történő megállapításáról szóló tanácsi rendeletre irányuló, 14074/09 PECH 262 számú javaslat nagy jelentőséggel bír Bulgária és Románia halgazdasága számára. A Bizottság javaslatának elfogadása negatív hatást fog gyakorolni a halgazdaságra. A kvóták tervezett csökkentésének ökológiai hatásai kérdésesek. Jelenleg az összes érintett grémium azt az álláspontot képviseli, hogy a rombuszhalállományok a Fekete-tengerben stabilak.</PARA><PARA>Milyen adatok alapján helyezte át a Tudományos, Műszaki és Gazdasági Bizottság a rombuszhalhalászatot a 6. kategóriából a 10. kategóriába?</PARA><PARA>Figyelembe vették-e a bolgár és román tudósokat is tartalmazó szakértői csoport véleményét a végleges szakvélemény kialakításakor?</PARA><PARA>Miért van a munkacsoport és a Tudományos, Műszaki és Gazdasági Bizottság között a halászatot illetően annyi divergencia?</PARA><PARA>A kvótacsökkentés gyakorol-e hatást a Fekete-tengerre ökológiai szempontból?</PARA><PARA>Bulgária és Románia egységes fellépésének eredményeképp lehetséges lesz-e a felosztás újbóli vizsgálata jövőre?</PARA></CONTENT></QUEST>