<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000259">H-000259/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 júliusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000259">Tárgy: Túszul ejtett egészségügyi dolgozók és betegek Görögországban</OBJECT><CONTENT><PARA>Az utóbbi időben egyre nagyobb erőre kapnak a görögországi közkórházakban és más egészségügyi intézményekben dolgozók mozgalmai, az EU-PASOK-ND politikája pedig minden egyes nappal növeli mind az egészségügyi dolgozók, mind a betegek számára a nehézségeket. Az ártai, lefkádai, ioánninai és lárisszai kórházak, az athéni Szent Olga Kórház és más egészségügyi közintézmények dolgozói munkabeszüntetéssel követelték a 2009 óta teljesített éjszakai ügyeletekért és túlórákért járó bér azonnali kifizetését. Ezenkívül elállják a kórházi pénztárakhoz vezető utat, ezzel gyakorlatilag lehetetlenné téve a memorandum alapján kötelezővé tett 5 eurós „adó” beszedését. A kormány azzal, hogy összevonja vagy bezárja a kórházakat – erre a sorsra jutott például az ierapetrai kórház – és más egészségügyi intézményeket, az intézményeket arra készteti, hogy „önálló üzleti egységként” működjenek, azaz jövedelem- és haszonszerző tevékenységet vár el tőlük, többek között a biztosítók által fizetendő összegek növekedése révén.</PARA><PARA>Mi a Bizottság álláspontja ezzel a politikával szemben, amely az egészségügyi dolgozóknak nem fizet bért, a betegek számára pedig – amennyiben nem képesek kifizetni a megállapított árat – lehetetlenné teszi az egészségügyi intézmények egyenlőségen alapuló igénybevételét?</PARA></CONTENT></QUEST>