<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000146">O-000146/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4432">Claude Turmes</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR><TI-AUTHOR><PERSON ID="39317">Anni Podimata</PERSON>, <PERSON ID="28477">Fiona Hall</PERSON></TI-AUTHOR></TI><OBJECT OBJID="OBJ000146">Tárgy: A portugál mentőcsomag rendelkezései a megújuló energia támogatási rendszereinek felülvizsgálatára vonatkozóan</OBJECT><CONTENT><PARA>A nemrégiben kiadott, „Megújuló energia: A 2020-ra szóló célkitűzés teljesítése terén tett előrehaladás”című közleményében és Oettinger biztos az olasz kormány részére küldött levelében (2011. április 15.) a Bizottság megállapította, hogy támogatni kell a technológiai fejlődést a megújulóenergia-ágazatban, és elismerte, hogy a létező projektekből befolyó pénzügyi nyereséget befolyásoló változások veszélyeztethetik a beruházások stabilitását és alááshatják a beruházók bizalmát.</PARA><PARA>Ennek ellenére 2011. május 16-án az Unió pénzügyminiszterei elfogadták a mentőcsomagot, és aláírtak egy egyetértési megállapodást a Nemzetközi Valutaalappal (IMF) és Portugáliával, amely kifejezetten kéri a megújuló erőforrásokra vonatkozó jelenlegi keret felülvizsgálatát. A megújuló erőforrásokra vonatkozó, már létező szerződésekkel kapcsolatosan a portugál kormánynak meg kell vizsgálnia a „szerződések újratárgyalásáról való megállapodás lehetőségét tekintettel egy alacsonyabb betáplálási tarifára”, továbbá 2011 negyedik negyedévében jelentést kell készítenie, valamint egy tanulmányt a megújuló energia támogatási rendszereinek hatékonyságáról. Az egyetértési megállapodás arra is kötelezi Portugáliát, hogy új szerződések esetén csökkentse a betáplálási tarifákat, ösztönözze a költségek csökkentését a degresszív tarifákon keresztül, és fejlesszen ki alternatív rendszereket a fejlettebb technológiák, például a betáplálási felár számára. </PARA><PARA>Ez pontosan a politikának olyan jellegű változása, amely aláássa a befektetők bizalmát. Amint Oettinger biztos az olasz kormánynak írta, az ilyen politikák hatással lennének a létező projektekből befolyó pénzügyi nyereségre, és sérthetik a nemzeti és közösségi jog általános elveit. E területen veszélyeztetik továbbá a beruházások stabilitását, lehetséges káros hatásokkal a gazdasági fellendülésre.</PARA><PARA>Milyen lépéseket tesz a Tanács annak biztosítása érdekében, hogy ne ássák alá politikáit és javaslatait, különösen a gazdasági mentőcsomaggal összefüggésben? Hogyan biztosítja a Tanács a megújuló erőforrásokba történő beruházásokra vonatkozó stabil és megbízható keretrendszert, elkerülve a már létező szerződések tárgyalások céljából történő újbóli megnyitását? Meg tudja-e erősíteni a Tanács azon politikáját, miszerint támogatja a dél-európai országokat abban, hogy megújuló energiaforrásaikat teljes körűen kihasználják, továbbá a gazdaságot fellendítő és munkahelyteremtő eszközként használják őket?</PARA></CONTENT></QUEST>