<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0070">O-0070/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96860">Michèle Striffler</PERSON>, <PERSON ID="96884">Philippe Juvin</PERSON>, <PERSON ID="96931">Maurice Ponga</PERSON>, <PERSON ID="28174">Thijs Berman</PERSON>, <PERSON ID="840">Charles Goerens</PERSON>, <PERSON ID="28112">Gay Mitchell</PERSON>, <PERSON ID="96883">Eva Joly</PERSON>, <PERSON ID="28280">Filip Kaczmarek</PERSON>, <PERSON ID="96819">Licia Ronzulli</PERSON>, <PERSON ID="25704">Eleni Theocharous</PERSON>, <PERSON ID="96848">Mariya Nedelcheva</PERSON>, <PERSON ID="4532">Michael Cashman</PERSON>, <PERSON ID="96729">Santiago Fisas Ayxela</PERSON>, <PERSON ID="96788">Krzysztof Lisek</PERSON>, <PERSON ID="28206">Jean-Marie Cavada</PERSON>, <PERSON ID="33997">Corina Creţu</PERSON>, <PERSON ID="22097">Véronique De Keyser</PERSON>, <PERSON ID="4347">Christine De Veyrac</PERSON>, <PERSON ID="1892">Carlos Coelho</PERSON>, <PERSON ID="96908">Gaston Franco</PERSON>, <PERSON ID="97076">Corinne Lepage</PERSON>, <PERSON ID="5737">Dominique Vlasto</PERSON>, <PERSON ID="96862">Sophie Auconie</PERSON>, <PERSON ID="101580">Constance Le Grip</PERSON>, <PERSON ID="4345">Tokia Saïfi</PERSON>, <PERSON ID="2025">Françoise Grossetête</PERSON>, <PERSON ID="4412">Véronique Mathieu</PERSON>, <PERSON ID="28193">Jean-Paul Gauzès</PERSON>, <PERSON ID="96983">Pascale Gruny</PERSON>, <PERSON ID="38596">Elisabeth Morin-Chartier</PERSON>, <PERSON ID="96747">Arnaud Danjean</PERSON>, <PERSON ID="96670">Louis Michel</PERSON>, <PERSON ID="96844">Norbert Neuser</PERSON>, <PERSON ID="97002">Christophe Béchu</PERSON>, <PERSON ID="96881">Elie Hoarau</PERSON>, <PERSON ID="96838">Cristian Dan Preda</PERSON>, <PERSON ID="34234">Antonyia Parvanova</PERSON>, <PERSON ID="97229">Niccolò Rinaldi</PERSON>, <PERSON ID="28370">Vittorio Prodi</PERSON>, <PERSON ID="97294">Catherine Soullie</PERSON>, <PERSON ID="97026">Patrice Tirolien</PERSON>, <PERSON ID="41007">Iva Zanicchi</PERSON>, <PERSON ID="97009">Kriton Arsenis</PERSON></TI-AUTHOR></TI><OBJECT OBJID="OBJ0070">Tárgy: Európai katasztrófavédelmi erő létrehozása</OBJECT><CONTENT><PARA>A közelmúltbeli tragikus természeti katasztrófák fényében ismét szükségesnek tűnik a válsághelyzetekre az EU-n belül vagy kívül adott uniós válaszlépések eszköztárának bővítése. Az Európai Parlament a 2007-es, 2008-as, 2009-es és legutóbb a haiti földrengésről szóló, 2010. február 10-i állásfoglalásában (<ANCHOR ID="1" FAMILY="TA" TYPE="P7-TA" YEAR="2010" NUMBER="0015">P7_TA(2010)0015</ANCHOR>) az európai katasztrófavédelmi erő mihamarabbi létrehozását kéri, annak érdekben, hogy az Európai Unió azonnali választ tudjon adni természeti vagy ember által okozott katasztrófák (földrengés, cunami, tűzvész, erdőtűz, áradás, földcsuszamlás, ipari vagy nukleáris baleset, terrortámadás, tengeri katasztrófa, pandémia) esetén.</PARA><PARA>Az európai katasztrófavédelmi erő létrehozásának Michel Barnier 2006-os jelentése által ösztönzött terve, vagy az egyes tagállamok által javasolt EU-FAST (elsősegélynyújtással és támogatással foglalkozó európai uniós csapat) felállítása olyan valós igényt elégítene ki, melyet az Európai Bizottság nem hagyhat figyelmen kívül.</PARA><PARA>Az európai katasztrófavédelmi erő csak egy megelőzéssel foglalkozó szervezet létrehozásán és a meglévő nemzeti eszközök megosztásán keresztül jöhet létre. A nemzeti eszközök elaprózódása és az uniós fellépés bizonyos esetekben korlátozott mértékű összehangolása a hatékonyságra és a költségekre is hatással van. Egy ilyen döntés erősítené az európai összetartozás érzését, valamint a humanitárius és fejlesztési támogatás terén élen járó Európai Unió láthatóságát. </PARA><PARA>1.  Az Európai Unióról szóló szerződés 196. (polgári védelem), 222. (szolidaritási klauzula) és 214. (humanitárius segítségnyújtás) cikke alapján, valamint az uniós gyorsreagálási képesség létrehozására irányuló előkészítő intézkedés fényében tervezi-e a Bizottság, hogy a közösségi katasztrófavédelmi mechanizmus fejlesztésére irányuló, a belső és külső válsághelyzetekre reagáló európai katasztrófavédelmi erő létrehozására vonatkozó jogalkotási javaslatokat terjeszt elő? Amennyiben igen, mikorra?</PARA><PARA>2.  Jogalkotásra irányuló javaslat híján, készen áll-e az Európai Bizottság arra, hogy az Európai Unióról szóló szerződés 20. cikke alapján megerősített együttműködést folytasson annak érdekében, hogy az így határozó tagállamok előreléphessenek e téren? </PARA></CONTENT></QUEST>