<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000175">O-000175/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="28266">Sophia in 't Veld</PERSON>, <PERSON ID="97086">Sonia Alfano</PERSON>, <PERSON ID="4398">Gianni Vattimo</PERSON>, <PERSON ID="97203">Ramon Tremosa i Balcells</PERSON>, <PERSON ID="96670">Louis Michel</PERSON>, <PERSON ID="96710">Jens Rohde</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000175">Tárgy: Halálbüntetés kiszabásának kockázata az Egyesült Államokban a CIA általi rendkívüli kiadatások áldozatai esetében, valamint titkos börtönök Lengyelországban</OBJECT><CONTENT><PARA>Az Egyesült Államokban 9 éve fogva tartott és jelenleg Guantánamóban raboskodó Abd er-Rahím an-Nasíri élete jelenleg veszélyben forog, mivel egy amerikai katonai bizottság halálra ítélheti<FNREF FNIDREF="FN1"/>. A vádlott állítása szerint 2002 és 2003-ban egy titkos lengyelországi CIA-börtönben tartották fogva és kínozták, amelynek létezéséről a Marty és Fava jelentések is beszámolnak<FNREF FNIDREF="FN2"/>. 2010. október 27-én a titkos CIA-börtönökkel kapcsolatos lengyelországi nyomozás során a lengyel ügyész hivatalosan is áldozatnak ismerte el an-Nasírit, majd 2011. január 20-án Abu Zubeidah esetében is ugyanezt tette<FNREF FNIDREF="FN3"/>. 2011. május 10-én an-Nasíri az Emberi Jogok Európai Bíróságához fordult, és azt kérte a bíróságtól, hogy rendelje el, hogy a lengyel kormány avatkozzon be az amerikai hatóságoknál annak érdekében, hogy megpróbálja megakadályozni, hogy a katonai ügyészség halálbüntetést szabjon ki rá<FNREF FNIDREF="FN4"/>. Május 24-én a lengyel hatóságok „közigazgatási átszervezés” indokával elvették az an-Nasíri és Abu Zubeidah állítólagos kínzásával kapcsolatos ügyet Jerzy Mierzewski ügyésztől, közvetlen felettesét, Robert Majewskit pedig elbocsátották<FNREF FNIDREF="FN5"/>. A médiában közzétett jelentések szerint a két ügyész az akkori kormány több tagja, köztük Leszek Miller korábbi miniszterelnök és Aleksander Kwasniewski korábbi elnök elleni vádemelés lehetőségét vizsgálta a lengyel alkotmány megsértése, több személy törvényellenes bebörtönzésében való segédkezés és emberiesség ellen elkövetett bűncselekményekben való részvétel miatt<FNREF FNIDREF="FN6"/>. Június 3-án a lengyel hatóságok nyomozást indítottak a média ellen államtitkok kiszivárogtatása miatt<FNREF FNIDREF="FN7"/>. Június 18-án a média arról számolt be, hogy Kwasniewski akkori elnök állítólag nem tudott a CIA-börtönökről és amikor tudomást szerzett létezésükről, elrendelte bezárásukat, továbbá arról, hogy az ügyészség folytatja a vizsgálatot, beleértve Hálid Seijh Mohamed ügyét<FNREF FNIDREF="FN8"/>.</PARA><PARA>Tisztában van-e a Tanács ezekkel a tényekkel? Mit tett azért, hogy hangot adjon véleményének, hogy az EU ellenzi a halálbüntetést an-Nasíri esetében? Egyetért-e azzal, hogy az EU gyakoroljon nyomást a lengyel hatóságokra, hogy együttesen lépjenek fel valamennyi személy halálbüntetés, kínzás, önkényes fogva tartás és erőszakos eltüntetés elleni védelme érdekében, többek között annak biztosításával, hogy az emberi jogok állítólagos megsértésével kapcsolatos vizsgálatokat ne akadályozhassák, és a felelősöket állítsák bíróság elé? Mit tesz a Tanács annak biztosítása érdekében, hogy Európában igazságot szolgáltassanak a CIA általi rendkívüli kiadatások és a lengyelországi és más uniós országbeli, például romániai és litvániai titkosbörtön-programok áldozatai számára?</PARA><FN FNID="FN1">  Az esetet az Európa Parlament az esetről szóló 2011. június 9-i állásfoglalásában elítélte, lásd: http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0271+0+DOC+XML+V0//HU</FN><FN FNID="FN2">  Az állítások egy titkos CIA-börtön létezésére utalnak a Szymany repülőtér közelében található Stare Kiejkuty hírszerzési bázison.</FN><FN FNID="FN3">  http://www.cbsnews.com/stories/2010/10/27/world/main6995532.shtml és http://www.interights.org/view-document/index.htm?id=609; mindkét áldozat azt állítja, hogy többek között vízfullasztásos vallatással kínozták őket, ugyanakkor a lengyel és az amerikai kormány továbbra is tagadja a lengyelországi titkos börtönök létezését.</FN><FN FNID="FN4">  http://www.soros.org/initiatives/justice/litigation/nashiri</FN><FN FNID="FN5">  http://www.presseurop.eu/en/content/news-brief-cover/683991-cover-over-cia-torture-centres</FN><FN FNID="FN6">  http://www.thenews.pl/1/10/Artykul/25137,Prosecutor-preparing-to-charge-former-PM-over-CIA-prison-allegations</FN><FN FNID="FN7">  http://news.yahoo.com/s/ap/20110603/ap_on_re_eu/eu_poland_cia_prison</FN><FN FNID="FN8">  Az állítólagos utolsó repülőgép 7 CIA ügynökkel és 5 rabbal a fedélzetén 2003. szeptember 22-én érkezett Kabulból (Afganisztán), és szeptember 23-án hagyta el Lengyelországot a Szymany repülőtérről Románia irányában.</FN></CONTENT></QUEST>