<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000157">O-000157/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96952">Sylvie Guillaume</PERSON>, <PERSON ID="28166">Vincent Peillon</PERSON>, <PERSON ID="28365">Pier Antonio Panzeri</PERSON>, <PERSON ID="28174">Thijs Berman</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000157">Tárgy: Uniós segítség a tunéziai demokratikus átmenethez és a menekültek fogadásához</OBJECT><CONTENT><PARA>Az EU 2011. január 14. óta folyamatosan hangoztatja, hogy kész támogatni a tunéziai demokratikus folyamatot. Ennek megfelelően az EU jelentős humanitárius segítséget nyújtott több százezer menekült ellátásához, akik a líbiai felkelés és összecsapások óta érkeztek Tunéziába, valamint közreműködött menekülttáborok felállításában és nem tunéziai állampolgárságú személyek hazatelepítésében.</PARA><PARA>Az EKSZ 2011. június 15-én az Európai Parlament Emberi Jogi Albizottsága előtt arról számolt be, hogy a táborokban 6000-en tartózkodnak, továbbá 780 menekült letelepítését tervezik. Meg tudja-e mondani a Bizottság, hogy mely tagállamok vállalkoztak a menekültek befogadására, illetve tájékoztatna-e azokról a Tanáccsal és a tagállamokkal folytatott megbeszélésekről, amelyeknek célja a befogadás szempontjából rendezett helyzetű menekültek letelepítésének lehetővé tétele?</PARA><PARA>Ezenkívül az Európai Unió azt is bejelentette, hogy a humanitárius segítségen túlmenően olyan támogatásokat is engedélyezni fog, amelyek segítenek – a turisztikai bevételek zuhanása és a Líbiával folytatott kereskedelmi kapcsolatok csökkenése miatt bekövetkezett – gazdasági válság leküzdésében. Az Emberi Jogi Albizottság előtt az EKSZ megerősítette, hogy a mozgósítandó pénzügyi eszközök kijelölése ugyan megtörtént, de a pénzösszegeket még nem szabadították fel. Meg tudja-e magyarázni a Bizottság, hogy a támogatások átutalása miért várat magára, és közölheti-e az Európai Parlamenttel, hogy még mennyi időre van szükség a támogatás folyósításához?</PARA></CONTENT></QUEST>