<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000046">H-000046/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 februári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000046">Tárgy: Az Európai Unió reakciója az egyiptomi eseményekre</OBJECT><CONTENT><PARA>A Tunéziában nemrég történt erőszakos politikai eseményekre, és az Egyiptomban jelenleg zajló drámai eseményekre való tekintettel, figyelembe véve, hogy olyan országokról van szó, amelyek az Európai Unió számára rendkívül fontosak, és amelyek csatlakoztak az európai szomszédsági politikához, a legkevesebb, amit egy európai polgár elvárhat – különösen a Lisszaboni Szerződés hatályba lépését követően, amely megadta az Uniónak a szükséges intézményi alapot ahhoz, hogy egységes és erős hangon szólaljon fel a nemzetközi színtéren –, az egy erős és integrált európai reakció lenne. Mégis, az Unió kül- és biztonságpolitikai főképviselője – némi késéssel – egy általános és célját tekintve határozatlan álláspontot fogadott el. Huszonnégy órával később három tagállam – Németország, Franciaország és az Egyesült Királyság – egy sokkal részletesebb és pontosabb közös álláspontot fogadott el. Meg kell jegyezni, hogy ez az állásfoglalás alig egy nappal a Külügyminiszterek Tanácsának ülése előtt zajlott. Úgy gondolom, hogy a mód, ahogy az Európai Unió ezekre a súlyos eseményekre eddig reagált, jelentősen gyengíti az EU pozícióját a nemzetközi porondon, ahelyett, hogy erősítené azt, különösen egy olyan régióban, amely közvetlen európai érdeket képvisel.</PARA><PARA>Elégedett-e a Bizottság az Európai Unió nem egységes, és koordinálatlan reakciójával? Amennyiben nem, milyen határozatokat szándékozik hozni és milyen azonnali eredményeket hozó lépéseket fog tenni annak biztosítására, hogy ilyen elfogadhatatlan események, amelyek gyengítik és súlyosan aláássák az Európai Unió nemzetközi tekintélyét, ne ismétlődhessenek meg?</PARA></CONTENT></QUEST>