<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0048">O-0048/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="33570">Sharon Bowles</PERSON> a(z) <COMMITTEE COMMID="2862">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0048">Tárgy: Átfogó gazdaságpolitikai iránymutatások és megerősített gazdasági kormányzás (beleértve az euró irányítását is) az Európa 2020 stratégia keretében</OBJECT><CONTENT><PARA>2010. április 27-én a Bizottság az Európa 2020 stratégia végrehajtását célzó tagállami és uniós gazdaságpolitikákra vonatkozó átfogó iránymutatásokról szóló tanácsi ajánlásra irányuló ajánlást fogadott el, és 2010 májusa közepén várhatóan konkrét javaslatokat tesz az uniós gazdaságpolitikák különösen a közös valutaövezethez tartozó tagállamok közötti összehangolásának és felügyeletének javítása érdekében.</PARA><PARA>1. Hogyan kívánja a Bizottság megerősíteni az átfogó gazdaságpolitikai iránymutatásoknak való megfelelést, annak nyomon követését és végrehajtását? Hogyan biztosítja a nemzeti parlamentek és az Európai Parlament aktív szerepvállalását a többoldalú felügyeleti folyamatban?</PARA><PARA>2. Milyen konkrét további eszközöket kíván a Bizottság igénybe venni a Stabilitási és Növekedési Paktum kiegészítése és egy, a makrogazdasági válság megelőzésére szolgáló állandó keret létrehozása érdekében? Milyen változtatásokat fontolgat az eszközök tekintetében a többoldalú felügyeleti keret megerősítése céljából? Készen áll-e a Bizottság arra, hogy uniós menetrendet és közös előrejelzéseket javasoljon a nemzeti költségvetési eljárások vonatkozásában? Kész-e másodlagos jogszabályt javasolni egy szélesebb körű és alaposabb többoldalú felügyelet jogilag kötelező keretének megteremtése érdekében? Mi volna a makrogazdasági válság megelőzésére szolgáló keret jogi természete és milyen feltételeket támasztana?</PARA><PARA>3. Melyek az „Államháztartás a GMU-ban 2006-ban – az átdolgozott Stabilitási és Növekedési Paktum első éve” című közleményben és az „A tíz éves GMU@10 – a Gazdasági és Monetáris Unió mérlege tíz évvel létrehozása után” című közleményben már szereplő szakpolitikai ajánlások főbb eltérései?</PARA><PARA>4. Milyen szerepet szán a Bizottság a Bizottságnak és a Parlamentnek az Európai Tanács által 2010 májusában az Unió gazdasági kormányzásának javítása céljából létrehozott munkacsoportban?</PARA><PARA>5. A fokozott gazdasági koordinációra irányuló javaslatokon túl mik a Bizottság tervei az európai bankok és pénzügyi piacok iránti bizalom helyreállítására, a polgárok európai projektbe vetett bizalmának megerősítésére és az Unión belüli eltérő irányú és kihívást jelentő gazdasági fejlemények következtében feltámadó protekcionista és nacionalista tendenciák elkerülésére?</PARA></CONTENT></QUEST>