<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000126">O-000126/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28233">Rebecca Harms</PERSON>, <PERSON ID="96815">Judith Sargentini</PERSON>, <PERSON ID="96736">Jan Philipp Albrecht</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000126">Tárgy: A magyar alkotmány felülvizsgálata</OBJECT><CONTENT><PARA>2011. április 18-án a Magyar Országgyűlés elfogadta az új magyar alkotmány szövegét, amelyet a köztársasági elnök 2011. április 25-én aláírt, és amely 2012. január 1-jén lép hatályba. A magyar ellenzéki pártok, magyar, európai és nemzetközi civil szervezetek, európai és nemzetközi testületek, mint például a Velencei Bizottság, az ENSZ különleges jelentéstevői, a tagállamok kormányainak és parlamentjeinek képviselői és még az ENSZ főtitkára is számos komoly aggályt fogalmazott meg az alkalmazott eljárással és az alkotmány tervezett szövegének az alapvető jogokkal, a jogállamisággal, valamint a fékek és ellensúlyok rendszerén, illetve a kisebbségek többségi uralommal szembeni védelmén alapuló demokráciával való összeegyeztethetőségével kapcsolatban. 2011. április 5-én a Bizottság elnöke biztosította az Európai Parlament plenáris ülését arról, hogy a Bizottság figyelemmel kíséri a kérdést és ellenőrzi, hogy az új magyar alkotmány tervezete megfelel-e az európai értékeknek, elveknek, szerződéseknek és jogszabályoknak. Orbán Viktor miniszterelnök kijelentette, hogy egyetért az Unió által végrehajtandó ezen vizsgálattal.</PARA><PARA>Milyen intézkedéseket tett a Tanács a magyar alkotmánnyal és annak biztosításával kapcsolatban, hogy az megfeleljen az EUSZ 2., 6. és 7. cikkének, a közös demokratikus alkotmányos elveknek és az európai parlamenti választásokra vonatkozó szavazati jogokról szóló szabályoknak? Figyelemmel kíséri-e majd az alkotmány végrehajtását és biztosítja-e, hogy az ne sértse az Unió alapértékeit és -elveit, továbbá ezek megsértése esetén alkalmazni fogja-e a Szerződések által előirányzott megfelelő mechanizmusokat?</PARA><PARA>Megvizsgálja-e majd a Tanács, hogy a népszavazás intézménye miért gyengül az új alkotmányban, és hogy az miért nem tartalmaz a polgári részvételre vonatkozó garanciákat?</PARA><PARA>Mi a véleménye a Tanácsnak arról, hogy az új alkotmány nem tartalmaz a környezeti tájékoztatási szabadsággal és részvétellel kapcsolatos jogokat, ezzel megsértve a 2003/35/EK irányelvet és a Magyarország által is ratifikált Aarhusi Egyezményt?</PARA><PARA>Megvizsgálja-e majd a Tanács, hogy az új alkotmány milyen módon csökkenti a konkrét területtel foglalkozó ombudsmani hivatalok autonómiáját azáltal, hogy ezeket az alapvető jogok általános biztosának hivatala alá rendeli? Nem gondolja-e a Tanács, hogy a (többek között a közérdekű adatokhoz történő hozzáférésért, azaz az átláthatósággal kapcsolatos kérdésekért is felelős) adatvédelmi ombudsman hivatalának megszüntetése és ez idáig független hatóságának állami közigazgatásba történő beolvasztása sérti az uniós jogot?</PARA><PARA>Úgy gondolja a Tanács, hogy megfelel a közösségi jogszabályoknak és politikának, hogy a szociális védelemhez való jog kikerült az új alkotmány szövegéből, ugyanakkor a szociális juttatások biztosítását a „közösség számára hasznos tevékenységtől” teszi függővé?</PARA></CONTENT></QUEST>