<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0068">O-0068/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28311">Luis Manuel Capoulas Santos</PERSON>, <PERSON ID="28579">Katerina Batzeli</PERSON>, <PERSON ID="28166">Vincent Peillon</PERSON>, <PERSON ID="4455">Vincenzo Lavarra</PERSON>, <PERSON ID="28162">Stéphane Le Foll</PERSON> és <PERSON ID="28427">Alessandro Battilocchio</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0068">Tárgy: A rozéborok és az engedélyezett borászati eljárások</OBJECT><CONTENT><PARA>A borpiac közös szervezésére vonatkozó végrehajtási rendelkezésekről folytatott viták keretében a Bizottság 2009. július 31-ig hatályon kívül szándékozik helyezni a borászati eljárások tekintetében hatályban lévő jogszabályokat annak érdekében, hogy megszüntesse annak tilalmát, hogy oltalom alatt álló eredetmegjelölés (OEM) vagy oltalom alatt álló földrajzi jelzés (OFJ) nélküli fehérborok és vörösborok házasításával rozébort lehessen készíteni.</PARA><PARA>A tagállamok számos térségében a szőlőtermelők az elmúlt évtizedek során jelentős erőfeszítéseket tettek és beruházásokat eszközöltek annak érdekében, hogy olyan kiváló minőségű rozébort készítsenek, amelyet teljes értékű bornak ismernek el és amely igazodik a növekvő kereslethez.</PARA><PARA>Ezek az erőfeszítések a helyi és regionális gazdaság, illetve a területrendezés szempontjából kiegyenlítő hatással jártak. Az érintett térségek szakemberei – többek között az Európai Parlamentben a bortermelés–hagyomány–minőség közös munkacsoport közvetítésével – komoly aggodalmuknak adtak hangot azon döntés súlyos gazdasági, ökológiai és foglalkoztatási következményeivel kapcsolatban, amely lehetővé teszi olcsó rozébor készítését. Ez az intézkedés a hagyományos rozéborok és a házasított borok összetévesztéséhez, valamint tisztességtelen versenyhez vezethet, ami alkalmas arra, hogy – akár rövid időn belül – ellehetetlenítse a hagyományos rozébortermelést.</PARA><PARA>Tekintettel ezekre az aggodalmakra és egy elsietett döntés lehetséges végzetes következményeire, a Bizottság hajlandó-e <BRK/></PARA><PARA>elhalasztani a kifogásolt, április   végére tervezett döntést; <BRK/></PARA><PARA>széles körű párbeszédet   folytatni az ágazat szakembereivel a házasítás tilalmának megszüntetéséből   eredő lehetséges gazdasági, társadalmi és környezeti következményekről   készített mélyreható tanulmány alapján; mindenekelőtt tekintettel arra,   hogy egy ilyen lépés tisztességtelen versenyhez vezetne a rozébort hagyományos   borászati eljárások alkalmazásával, illetve más módszerek alkalmazásával   készítő termelők között; <BRK/></PARA><PARA>olyan megoldásokat javasolni,   amelyek egyrészt lehetővé teszik, hogy az európai szőlő- és bortermelés   versenyképesebb legyen az európai piacon és a harmadik országok piacán,   másrészt pedig megvédik a hagyományos rozéborokat a tisztességtelen   versenytől.</PARA></CONTENT></QUEST>