<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000024">O-000024/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4348">Emilio Menéndez del Valle</PERSON>, <PERSON ID="96930">Vital Moreira</PERSON><BRK/>a <COMMITTEE COMMID="2859">Nemzetközi Kereskedelmi Bizottság</COMMITTEE> nevében</TI-AUTHOR></TI><OBJECT OBJID="OBJ000024">Tárgy: Javaslat - A Tanács határozata a pán-euromediterrán preferenciális származási szabályokról szóló regionális egyezmény megkötéséről</OBJECT><CONTENT><PARA>A pán-euromediterrán preferenciális származási szabályokról szóló regionális egyezmény fontos lépést jelent majd egy valódi Euromed szabadkereskedelmi térség kialakítása, illetve a régió társadalmi és gazdasági integrációja felé.</PARA><PARA>1.  A Bizottság meglátása szerint hogyan fog az új szabályozás hatékonyan hozzájárulni az Európai Unió által az arab tavaszra a demokráciát és a közös jólétet szolgáló, a dél-mediterrán térséggel folytatandó partnerség keretein belül adott válaszhoz, valamint a körülöttünk levő világ változására adott új válaszához? </PARA><PARA>2.  Az egyezmény nem tartalmaz vitarendezési mechanizmust. Vitás helyzet esetén a felek a szabadkereskedelmi megállapodásokban foglalt vitarendezési mechanizmusokat kell igénybe venniük, amennyiben ezek léteznek. Ki tudná fejteni a Bizottság ennek az okát és azt, hogy miként képzeli az egyezmény hatálybalépését követően a viták hatékony rendezését? </PARA><PARA>3.  Mivel magyarázza a Bizottság azt, hogy az egyezmény nem tartalmaz felülvizsgálati záradékokat? Szándékozik-e a Bizottság a jövőben hatásvizsgálatot indítani az egyezmény működésével kapcsolatban? Egyetért-e a Bizottság, hogy szükség van a rendszer felülvizsgálatára? Az egyezmény mely aspektusain lehetne javítani?</PARA><PARA>4.  Az EU–Izrael technikai megállapodás ellenére némely vállalatok a megszállt területekről exportálnak termékeket az Európai Unióba az EU-Izrael társulási megállapodásnak megfelelően. Az EU tagállamainak vámhatóságai nem képesek minden egyes szállítmány ellenőrzésére, az irányítószám feltüntetése az Izraelből érkező vámokmányokon pedig továbbra is nyilvánvaló joghézagokat tartalmaz. Hogyan fogja a Bizottság biztosítani az egyezmény hatékony megvalósítását oly módon, hogy egyúttal ne növelje a jogsértő cselekmények előfordulási esélyeit? Milyen lépéseket szándékozik a Bizottság tenni – kétoldalúan vagy az egyezmény értelmében – annak érdekében, hogy biztosítsa, hogy azok a felek, amelyek nem kötöttek hasonló technikai megállapodásokat Izraellel, a halmozódást megelőzendően egyenértékű szabályokat alkalmazzanak? Szándékozik-e a Bizottság egyeztetni a tagállamok vámhatóságaival annak érdekében, hogy a technikai megállapodás a halmozott termékekre is ki legyen terjesztve? </PARA><PARA>5.  Megfontolja-e a Bizottság a technikai megállapodás európai szinten kötelező érvényű megállapodássá való felminősítését?</PARA></CONTENT></QUEST>