<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000221">O-000221/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000221">Tárgy: Bulgáriának és Romániának a schengeni térséghez történő csatlakozása </OBJECT><CONTENT><PARA>Az európai integrációs folyamat egyik legnagyobb, a polgárok életére is közvetlen hatással levő vívmánya a határellenőrzés eltörlése és a szabad mozgás. Románia és Bulgária 2007-ben, az EU-hoz való csatlakozásakor elfogadta a schengeni vívmányokat. A csatlakozási szerződés 4. cikke (2) bekezdésének értelmében az értékelési eljárás során végzett ellenőrzés – melynek során megvizsgálják, hogy a schengeni vívmányok összes elemének alkalmazásához szükséges feltételeket (az adatvédelem, a schengeni információs rendszer, a légi határok, a szárazföldi határok, a tengeri határok, a rendőrségi együttműködés és a vízumok tekintetében) teljesítik-e a tagállamok – az előfeltétele annak, hogy a Tanács határozatot hozzon a határellenőrzésnek a belső határokon való megszüntetéséről az adott tagállamokkal.</PARA><PARA>Az értékelés az adott tagállam kérését követően kezdődik, lefolytatása pedig a Schengeni Értékelő Munkacsoport felelősségi körébe tartozik. Miután elvégezték a teljes értékelési eljárást, egy végső jelentésben megállapítják, hogy az adott tagállam teljesíti-e a gyakorlati alkalmazás valamennyi előfeltételét.</PARA><PARA>A schengeni rendszerbe való integrációról szóló döntést a Tanács hozza meg a már a schengeni térséghez tartozó valamennyi állam kormányának egyhangú határozatával. Az elmúlt években Románia és Bulgária óriási erőfeszítéseket tett, és a szakértői vélemény szerint sikeresen lezárta a schengeni értékelési eljárást. Az Európai Parlament 2011. június 8-i állásfoglalásában, a Tanács pedig 2011. június 9-i következtetéseiben igazolta, hogy mindkét ország készen áll a schengeni térséghez történő csatlakozásra. A 2011. június 24-i Európai Tanács során az állam- és kormányfők megállapodtak, hogy a két ország csatlakozásával kapcsolatos döntést legkésőbb 2011 szeptemberében meghozzák. Aztán a Bel- és Igazságügyi Tanács legutóbbi, 2011. szeptember 22-i ülésén két tagállam úgy határozott, hogy meggátolja ezeket a törekvéseket, és a döntést bizonytalan időre elhalasztották.</PARA><PARA>Amikor Bulgária és Románia aláírta a csatlakozási szerződést, megkapta a követelmények listáját, amelyeket teljesített. Tisztességesnek gondolja-e a Tanács, hogy az elején nem megállapított további kritériumokat alkalmaz, különösen, ha azt nézzük, hogy ezek az új kritériumok nem egyeznek meg a korábbi csatlakozások kritériumaival?</PARA><PARA>A csatlakozással kapcsolatos döntést két tagállam meggátolta. Tiszteletben tartja-e a Tanács azt a jogi kötelezettségét, hogy amint a két jelölt ország teljesíti a kritériumokat, határoz csatlakozásukról? Milyen jövőbeli lépéseket szándékozik a Tanács tenni?</PARA></CONTENT></QUEST>