<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0293">H-0293/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 júniusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="101580">Constance Le Grip</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0293">Tárgy: A szakmai képesítések elismerése</OBJECT><CONTENT><PARA>Alain Lamassoure 2008. június 27-én, a francia hatóságokhoz benyújtott „A közösségi jog alkalmazása és az állampolgárok” című jelentéséhez hasonlóan Mario Monti professzor „Az egységes piachoz vezető új stratégia” című, az Európai Bizottság elnökéhez 2010. május 9-én benyújtott jelentésében is hangsúlyozza a szakmai képesítések fokozottabb elismerésének fontosságát, valamint a diplomák és képesítések elismerésére szolgáló rendszer javításának szükségességét az állampolgárok Unión belüli mozgásának megkönnyítése érdekében. A képesítések automatikus elismerésének kibővítésére, valamint a szakértelem és a képesítések osztályozásának bevezetésére tesz javaslatot, amely lehetővé tenné ezek egyenértékűségének növelését.</PARA><PARA>E tárgyban a Belső Piaci és Fogyasztóvédelmi Bizottságon belül létrejött egy vitacsoport. Milyen új intézkedéseket javasolna a Bizottság az európai állampolgárok, többek között az egyetemisták és a szakemberek egységes piacon belüli mozgásának megkönnyítésére?</PARA></CONTENT></QUEST>