<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000065">O-000065/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96955">Catherine Bearder</PERSON>, <PERSON ID="28127">Lena Ek</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR><TI-AUTHOR><PERSON ID="23705">Miroslav Ouzký</PERSON><BRK/>a(z) <GRPOL GRPOLID="2969">ECR</GRPOL> képviselőcsoport nevében</TI-AUTHOR><TI-AUTHOR><PERSON ID="28252">Richard Seeber</PERSON>, <PERSON ID="1929">Christa Klaß</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR><TI-AUTHOR><PERSON ID="28233">Rebecca Harms</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000065">Tárgy: A mérgező hulladékok fejlődő országokba való szállításáról szóló rendeletek érvényesítése</OBJECT><CONTENT><PARA>Az EU évente mintegy hetvenmillió tonna veszélyes hulladékot termel. A veszélyes hulladékot és az elektronikai berendezésekből keletkezett hulladékot a szigorú uniós hulladékgazdálkodási szabványok elkerülése és az olcsóbb kezelési költségek kihasználása érdekében olykor fejlődő országokba szállítják ártalmatlanítás céljából. Bár ezt a gyakorlatot tiltja a hulladékszállítási rendelet (WSR, 1013/2006/EK), a tagállamok által a Bizottságnak továbbított adatok szerint az ilyen illegális szállítások egyre gyakoribbak. A vizsgálatok és ellenőrzések tekintetében jelentős eltérések mutatkoznak a tagállamok között, és a hulladék illegális exportját gyaníthatóan a legkevésbé hatékony ellenőrzést végző uniós kikötőkön keresztül bonyolítják. Ezenfelül az illegális hulladékszállítások konkrét eseteiről a tagállamokból érkező bejelentések következetlenek és elégtelenek. Például az elektronikai berendezésekből keletkezett hulladék mintegy 70%-ának sorsa ismeretlen, és a jelentések szerint az elektromos és elektronikai berendezésekből keletkezett hulladéknak csak 33%-át dolgozzák fel az uniós jogszabályoknak megfelelően. A Bizottság becslései szerint a hulladékszállítások 19%-ára a hulladékszállítási rendelet előírásainak megszegésével kerül sor. A Bizottság számára a közelmúltban készült két tanulmány következtetései szerint a probléma kezeléséhez új jogszabályokra van szükség.</PARA><PARA>Egyetért-e a Bizottság azzal, hogy a hulladékszállítási rendelet jogi egyértelműségének hiánya, valamint a hulladékszállítás ellenőrzésével kapcsolatos közös uniós követelmények hiánya aláássa a rendelet érvényesítésére irányuló erőfeszítéseket?</PARA><PARA>Milyen jogi intézkedéseket kíván tenni a Bizottság a hulladékszállítási rendelet hiányosságainak orvoslására?</PARA><PARA>Egyetért-e a Bizottság azzal, hogy a hulladékszállítási rendelet hatékonyságának növelése érdekében szükség van a rendelet felülvizsgálatára, különösen az annak 50. cikkében említett ellenőrzési követelmény tekintetében?</PARA><PARA>Úgy véli-e a Bizottság, hogy az új jogszabályok mellett a hulladékszállítás környezetvédelmi szempontú ellenőrzésével kapcsolatos konkrét és közös uniós iránymutatás elfogadása szilárd hátteret biztosítana a végrehajtó szervek számára a hulladékszállítási rendelet megfelelő végrehajtásához és érvényesítéséhez?</PARA><PARA>Egyetért-e a Bizottság azzal, hogy az iránymutatások lehetővé tennék összehasonlítható adatok gyűjtését, elemzését és cseréjét, ami nagyban segítené az illegális hulladékszállítással kapcsolatos, több államot érintő környezeti bűnözés problémájának kezelését?</PARA></CONTENT></QUEST>