<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0443">H-0443/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28131">Anna Hedh</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0443">Tárgy: Alkoholhirdetések</OBJECT><CONTENT><PARA>Idén tavasszal az alkohol- és egészségügyi fórum felkérésére egy tudományos csoport „The impact of marketing communication on the volume and patterns of consumption of alcoholic beverages, especially by young people” címmel jelentést tett közzé.</PARA><PARA>A jelentés szerint a megvizsgált tizenhárom tanulmány közül tizenkettő azt igazolja, hogy az alkoholhirdetések hatással vannak arra, hogy a fiatalok mikor kezdenek alkoholt fogyasztani, a már alkoholt fogyasztó fiatalokat pedig fogyasztásuk növelésére késztetik. A tanulmányok arra is rámutatnak, hogy a fiatalok hirdetéseknek való kitettsége és fogyasztásuk növekedése között közvetlen kapcsolat van. Emellett egy, a Bizottság által kidolgozott jelentés arra utal, hogy az alkoholhirdetéseknek az alkoholipar által védelmezett önszabályozása nem vezetett különösen jó eredményekhez. A szigorú szabályozás hatékonyabb.</PARA><PARA>Azok a jelenlegi szabályok, amelyek értelmében az alkoholhirdetések nem irányulhatnak közvetlenül a fiatalokra, gyakorlatilag hasztalanok. Az italozás fiatalok körében való mérséklésének legjobb módja az alkoholhirdetések teljes tilalma, amit egy, a &quot;The Lancet&quot; című tudományos folyóiratban közzétett tanulmány is igazol.</PARA><PARA>A fentiek értelmében elképzelhetőnek tartja-e a Bizottság az alkoholhirdetések egészségügyi okokból való betiltását, ahogyan az a dohányhirdetések esetében is történt?</PARA></CONTENT></QUEST>