<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000014">O-000014/2012</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="28116">Marian Harkin</PERSON><BRK/>a <COMMITTEE COMMID="2863">Foglalkoztatási és Szociális Bizottság</COMMITTEE> nevében</TI-AUTHOR></TI><OBJECT OBJID="OBJ000014">Tárgy: Az Európai Globalizációs Alkalmazkodási Alappal kapcsolatos válság miatti eltérés</OBJECT><CONTENT><PARA>Az Európai Parlament támogatta a Bizottság azon javaslatát, hogy az Európai Globalizációs Alkalmazkodási Alappal (EGAA) kapcsolatos, a gazdaságélénkítési terv részeként 2009-ben bevezetett válság miatti eltérés hatályát hosszabbítsák meg. Az EGAA hasznos eszköznek bizonyult a gazdasági válság hatásainak enyhítésében és a szociális katasztrófák helyi szintű megelőzésében, emellett támogatást biztosított a munkavállalók képzéséhez és átképzéséhez, hogy a nehéz munkaügyi helyzetben újból beléphessenek a munkaerő-piacra. Az eltérés révén növekedett az alap rugalmassága, és a tagállamok ezt kellőképpen ki is használták: 2009 és 2011 között a 97 kérelem közül 67 esetben a gazdasági és pénzügyi válság hatásaira való tekintettel kérték az EGAA támogatását.</PARA><PARA>Mivel az EPSCO Tanácson 2011 decemberében nem született politikai megállapodás a Bizottság javaslatáról, a tagállamoknak nem áll majd módjukban, hogy az 1927/2006/EK rendelet 1. cikkének (1a) bekezdése értelmében támogatást kérjenek a globális gazdasági és pénzügyi válság közvetlen hatása következtében elbocsátott munkavállalóknak. Az eltérés időszakának végét az Unió-szerte jellemző növekvő munkanélküliségi aránynak és a gazdasági helyzet továbbra is tartó romlásának összefüggésében kell vizsgálni. 2011 decemberében 13 kérelem érkezett a Bizottsághoz a válsággal kapcsolatos eltérésre való hivatkozással, ezek közül három a Tanácsban az úgynevezet „blokkoló kisebbséghez” tartozó egyik országtól.</PARA><PARA>1.  A Tanács jelenleg blokkolja az eltérés hatályának meghosszabbítását, ezek szerint arra számít, hogy a válság hamarosan véget ér. Milyen jelzőszámok és előrejelzések alapján tesz a Tanács ilyen helyzetmegállapítást?</PARA><PARA>2.  Milyen indokok alapján utasítja el néhány tagállam a vonatkozó bizottsági javaslatot?</PARA><PARA>3.  Milyen menetrendet állapított meg a Tanács annak érdekében, hogy megállapodás szülessen a dán elnökség alatt?</PARA><PARA>4.  Annak tükrében, hogy milyen nehézségekbe ütközik a válsággal kapcsolatos eltérésre vonatkozó megállapodás elérése, hogyan fog megbirkózni a Tanács a 2014 és 2020 közötti időszakra vonatkozó EGAA-rendelet vitájával?</PARA></CONTENT></QUEST>