<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0061">O-0061/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="22097">Véronique De Keyser</PERSON>, <PERSON ID="1952">Jan Marinus Wiersma</PERSON> és <PERSON ID="2295">Hannes Swoboda</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0061">Tárgy: Nemzetközi tárgyalások kezdeményezése az Északi-sarkvidék védelméről szóló nemzetközi szerződés elfogadása érdekében</OBJECT><CONTENT><PARA>Az Európai Unió és az Északi-sarkvidék című, a Tanácsnak és az Európai Parlamentnek címzett 2008. november 20-i bizottsági közlemény (COM(2008)0763) pontosan leírja az Északi-sarkvidék védelmével és megóvásával, valamint az erőforrások fenntartható kiaknázásának támogatásával kapcsolatos problémákat. Amint az Európai Unió és az Északi-sarkvidék című közleményben szerepel: „Nincs speciális szerződéses szabályozás érvényben a sarkvidék tekintetében. Egy ország vagy országcsoport sem rendelkezik szuverenitással az Északi-sark vagy a környező Jeges-tenger felett.”</PARA><PARA>Figyelembe véve a környezetvédelmi technológia és a jogszabályok fejlődését az ENSZ tengerjogi egyezményének elfogadása óta (Montego Bay, 1982):</PARA><PARA>A Bizottság nem gondolja-e, hogy az Északi-sarkvidék természeti környezetének veszélyeztetése a tétnek megfelelő nemzetközi jogi válaszokat igényel, és hogy csak egy nemzetközi ellenőrzési rendszer képes biztosítani ezen egyedi természeti környezet védelmét?</PARA><PARA>A Bizottság nem gondolja-e, hogy egy, az Antartktisz-egyezményhez hasonló, kötelező érvényű szerződés – amint azt az Európai Parlament 2008. október 9-i állásfoglalásában (<ANCHOR ID="1" FAMILY="TA" TYPE="P6-TA" YEAR="2008" NUMBER="0474">P6_TA(2008)0474</ANCHOR>) javasolta – megoldást jelenthetne az Északi-sarkvidék bizottsági közleményben ismertetett problémáira?</PARA><PARA>A Nemzetközi Tengerészeti Szervezet (IMO) szabályozásának milyen konkrét módosítását javasolja a Bizottság a régió rendkívül érzékeny területein zajló tengeri forgalom biztonságára vonatkozó nemzetközi szabályozás erősítése érdekében? Támogatna-e a Bizottság egy északi-sarkvidéki hajózási szabályzatot, amely garantálná a régió biztonságát?</PARA><PARA>Kezdeményezett-e a Bizottság tárgyalásokat az orosz hatóságokkal az új tengeri útvonalak jövedelmezőségének biztosítása érdekében a hajózás szabadsága és az áthaladási jog biztosításáról, valamint arról, hogy a fizetendő díjak, a kötelező szolgáltatások és a szabályozás területén ne gyakoroljanak megkülönböztetést?</PARA><PARA>Támogatja-e a Bizottság az Északi-sarkvidék geológiai erőforrásainak kiaknázására vonatkozó 50 éves moratóriumot az új tudományok kutatások befejeztéig? </PARA></CONTENT></QUEST>