<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0045">O-0045/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4303">Helmuth Markov</PERSON> és <PERSON ID="28137">Kader Arif</PERSON> a(z) <COMMITTEE COMMID="810">Nemzetközi Kereskedelmi Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0045">Tárgy: Az egyrészről az Európai Közösség és tagállamai, másrészről Közép-Afrika közötti átmeneti gazdasági partnerségi megállapodás</OBJECT><CONTENT><PARA>1. Tájékoztatna-e a Tanács arról, hogy</PARA><PARA>– melyek lesznek a Tanács kiemelt cselekvési területei a Kamerunnal kötendő ideiglenes gazdasági partnerségi megállapodás létrehozásának kísérőintézkedéseiben?</PARA><PARA>– milyen módszereket fog alkalmazni a gazdasági partnerségi megállapodások nettó költségvetési hatásának kiszámítására?</PARA><PARA>– milyen következményei lesznek a banánnal kapcsolatos jelenleg folyó nemzetközi tárgyalásoknak a közép-afrikai banántermelő ágazatra és mit kíván a Tanács tenni az ágazat fenntartható jövőjének biztosítása érdekében?</PARA><PARA>– a regionális gazdasági partnerségi megállapodásról szóló tárgyalásokkal kapcsolatban milyen konkrét intézkedéseket kíván a Tanács javasolni Kongói Demokratikus Köztársaság számára, mely jelenleg olyan helyzetben van, amely nem teszi lehetővé, hogy hosszú távú gazdasági reformprogramba kezdjen?</PARA><PARA>– milyen konkrét támogatási intézkedéseket kíván belefoglalni a regionális megállapodásba annak érdekében, hogy a régió reagálni tudjon a pénzügyi, élelmezési és energiaválságra?</PARA><PARA>2 Biztosítani tudja-e a Tanács, hogy</PARA><PARA>– a Közép-Afrikával kötendő gazdasági partnerségi megállapodás nemhogy gyengíteni, de erősíteni fogja az érintett országok kohézióját és regionális integrációját;</PARA><PARA>– a szingapúri témák és a szolgáltatások a regionális gazdasági partnerségi megállapodásra vonatkozó tárgyalások keretében csak akkor kerülnek megvitatásra, ha a közép-afrikai országok ezt kifejezetten kérik, valamint hogy ne kerüljenek semmilyen nyomás alá annak érdekében, hogy elfogadják e tárgykörök megvitatását; valamint hogy a közszolgáltatásokról nem esik szó a tárgyalások során; </PARA><PARA>– azok a közép-afrikai országok, amelyek nem tartoznak a legkevésbé fejlett országok kategóriájába és nem kívánnak gazdasági partnerségi megállapodást kötni, a helyzetüknek megfelelő alternatív kereskedelmi rendszerre kapjanak ajánlatot a cotonoui megállapodás 37. cikkének (6) bekezdése értelmében;</PARA><PARA>– a Tanács nem tárgyal semmilyen olyan rendelkezésről, amely korlátozhatja az alapvető gyógyszerekhez való hozzáférést a közép-afrikai országokban, vagy korlátozhatja ezen országokat abban, hogy alkalmazzák a 2001-es dohai nyilatkozat szerinti rugalmassági rendelkezéseket;</PARA><PARA>– a regionális gazdasági partnerségi megállapodás ne csupán a Kamerunnal kötött ideiglenes megállapodás átültetése legyen, hogy a regionális gazdasági partnerségi megállapodásról folytatott tárgyalások függetlenek legyenek az ideiglenes gazdasági partnerségi megállapodásról folytatott tárgyalásoktól, és hogy Kamerun a regionális megállapodás keretében újratárgyalhatja az ideiglenes gazdasági partnerségi megállapodás azon rendelkezéseit, amelyeket felül kíván vizsgálni;</PARA><PARA>– a regionális gazdasági partnerségi megállapodás kellőképpen rugalmas lesz ahhoz, hogy figyelembe vegye a közép-afrikai államok egyedi jellegzetességeit és eltérő szükségleteit és igényeit?</PARA></CONTENT></QUEST>