<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000141">O-000141/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96825">Norica Nicolai</PERSON>, <PERSON ID="97019">Ivo Vajgl</PERSON>, <PERSON ID="97230">Kristiina Ojuland</PERSON>, <PERSON ID="4335">Marielle De Sarnez</PERSON>, <PERSON ID="96945">Marietje Schaake</PERSON>, <PERSON ID="4274">Olle Schmidt</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000141">Tárgy: A hegyi-karabahi helyzet</OBJECT><CONTENT><PARA>Az elmúlt néhány hónapban kevés előrelépés történt a hegyi-karabahi régióbeli elhúzódó konfliktus megoldásában annak ellenére, hogy számos magas szintű találkozóra került sor, amelyek során mindkét oldal elkötelezte magát a hegyi-karabahi konfliktus valamennyi vitás kérdésének békés úton való rendezésére és a tűzszünet megerősítésére a konfliktus sújtotta övezetben.</PARA><PARA>Egyes jelentések szerint Örményország és Azerbajdzsán új fegyvereket vásárolt. Ez a légkör nem segíti elő a tartós megbékélést, és növeli a feszültséget az egész Dél-Kaukázusban.</PARA><PARA>A Bizottság az európai szomszédságpolitikáról szóló 2011. május 25-i közleményében kijelentette, hogy kész „fokozni részvételét olyan fórumokon is, amelyeken eddig nem képviseltette magát, pl. az EBESZ hegyi-karabahi helyzettel foglalkozó minszki csoportjában”. A közlemény hivatkozik az Unió azon szándékára is, hogy „fokozza a bizalomépítést és a szakadár területek bevonását célzó intézkedések, továbbá a konfliktussal kapcsolatos nemzetközi erőfeszítések és intézmények, valamint az említett állapot elérése után a megállapodások végrehajtásának támogatását”.</PARA><PARA>Készített-e a főképviselő/alelnök konkrét javaslatokat arra nézve, hogy az Unió hogyan szándékozik nagyobb szerepet vállalni az EBESZ minszki csoportjában és fokozni a hegyi-karabahi konfliktus tartós megoldásának támogatását? Milyen lépéseket szándékozik tenni az Európai Unió a konfliktus bármiféle fokozódásának megakadályozására? Van-e az Uniónak stratégiája arra az esetre, ha a konfliktusban álló felek közül valamelyik megszegi a biskeki tűzszüneti megállapodást?</PARA></CONTENT></QUEST>