<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000196">O-000196/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="28406">Miguel Portas</PERSON>, <PERSON ID="96735">Patrick Le Hyaric</PERSON>, <PERSON ID="97344">Paul Murphy</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000196">Tárgy: Halálbüntetés kiszabásának kockázata az Egyesült Államokban a CIA általi rendkívüli kiadatások áldozatai esetében, valamint titkos börtönök Lengyelországban</OBJECT><CONTENT><PARA>Az Egyesült Államokban 9 éve fogva tartott és jelenleg Guantánamóban raboskodó Abd er-Rahím an-Nasíri attól tart, hogy egy amerikai katonai bizottság halálra ítélheti. A vádlott állítása szerint 2002 és 2003-ban egy titkos lengyelországi CIA-börtönben tartották fogva és kínozták, amelynek létezéséről a Marty és Fava jelentések is beszámolnak<FNREF FNIDREF="FN1"/>. 2010. október 27-én a lengyelországi titkos CIA-börtönökkel kapcsolatos lengyelországi nyomozás során a lengyel ügyész hivatalosan is áldozatnak ismerte el an-Nasírit, majd 2011. január 20-án Abu Zubeidah esetében is ugyanezt tette. 2011. május 10-én an-Nasíri az Emberi Jogok Európai Bíróságához fordult, és azt kérte a bíróságtól, hogy rendelje el, hogy a lengyel kormány avatkozzon be az amerikai hatóságoknál annak érdekében, hogy megpróbálja megakadályozni, hogy a katonai ügyészség halálbüntetést szabjon ki rá. Május 24-én a lengyel hatóságok elvették az an-Nasíri és Abu Zubeidah állítólagos kínzásával kapcsolatos vizsgálatot Jerzy Mierzewski ügyésztől, közvetlen felettesét, Robert Majewskit pedig elbocsátották. A médiában közzétett jelentések szerint a két ügyész az akkori kormány több tagja, köztük Leszek Miller korábbi miniszterelnök és Aleksander Kwasniewski korábbi elnök elleni vádemelés lehetőségét vizsgálta a lengyel alkotmány megsértése, több személy törvényellenes bebörtönzésében való segédkezés és emberiesség ellen elkövetett bűncselekményekben való részvétel miatt. Június 3-án a lengyel hatóságok nyomozást indítottak a média ellen államtitkok kiszivárogtatása miatt. Június 18-án a média arról számolt be, hogy Kwasniewski akkori elnök állítólag nem tudott a CIA-börtönökről és amikor tudomást szerzett létezésükről, elrendelte bezárásukat, továbbá arról, hogy az ügyészség folytatja, többek között a Hálid Seijh Mohamed elleni a vizsgálatot is.</PARA><PARA>Tud-e a Bizottság ezekről a tényekről? Mit tett azért, hogy hangot adjon véleményének, hogy az EU ellenzi a halálbüntetést an-Nasíri esetében? Egyetért-e azzal, hogy az EU lépjen fel valamennyi személy halálbüntetés, kínzás, önkényes fogva tartás és erőszakos eltüntetés elleni védelme érdekében, többek között annak biztosításával, hogy az emberi jogok állítólagos megsértésével kapcsolatos vizsgálatokat ne akadályozhassák, és a felelősöket állítsák bíróság elé? Mit tesz a Bizottság annak biztosítása érdekében, hogy Európában igazságot szolgáltassanak a CIA általi rendkívüli kiadatások és titkosbörtön-programok áldozatai számára?</PARA><FN FNID="FN1">  Az állítások egy titkos CIA-börtön létezésére utalnak a Szymany repülőtér közelében található Stare Kiejkuty hírszerzési bázison.</FN></CONTENT></QUEST>