<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0052">O-0052/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4303">Helmuth Markov</PERSON> a(z) <COMMITTEE COMMID="810">Nemzetközi Kereskedelmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0052">Tárgy: a trópusi faanyagokról szóló, 2006. évi nemzetközi megállapodás</OBJECT><CONTENT><PARA>Az EK-Szerződés 300. cikke (3) bekezdésének első albekezdése alapján a Tanács konzultált a Parlamenttel a trópusi faanyagokról szóló, 2006. évi nemzetközi megállapodás megkötéséről szóló, 11964/07. sz. tanácsi határozatra irányuló javaslattal kapcsolatosan. 2008. január 28-án a Parlament elnöke írásban kérte a Tanácsot, hogy a hozzájárulási eljárás alapján konzultáljon a Parlamenttel, mivel a megállapodás „sajátos intézményi keretrendszert” hoz létre. Ezen eljárási kérdés mellett egyre nagyobb aggodalom tapasztalható az erdőirtások és erdőpusztulás hatásai és az éghajlatváltozásra és a biológiai sokféleségre gyakorolt következményei miatt. Egy olyan átfogóbb, a mérsékelt övi erdőkre is vonatkozó megközelítés részeként, amely magában foglalja a fatermékek tisztességes módon történő előállítására és az értékesítési lánc teljes egészében való nyomon követhetőségre vonatkozó igényt is, egy, a trópusi faanyagokról szóló nemzetközi megállapodás világszerte jelentősen hozzá tudna járulni az erdők védelméhez és a faanyagok fenntartható felhasználásához. </PARA><PARA>Ezzel összefüggésben a Bizottság: <BRK/></PARA><PARA>aggasztónak tartja-e a hozzájárulási   eljárásra vonatkozó kérés megválaszolásához a Tanács által igénybe vett   időt, tekintve a megállapodás 39. cikkében a hatálybalépésre vonatkozóan   megjelölt határidőket? <BRK/></PARA><PARA>annak fényében, hogy   továbbra is elterjedt az erdők kizsákmányolása és az illegális fakitermelés,   hogyan értékeli a trópusi faanyagokról szóló megállapodások hatékonyságát   az elmúlt 20 évben? <BRK/></PARA><PARA>hogyan képzeli el a   kölcsönhatást a trópusi faanyagokról szóló nemzetközi megállapodás és   olyan más megállapodások között, mint az éghajlat-változási egyezmény   és a biológiai sokféleségről szóló egyezmény, valamint „A jogszabályok   végrehajtása, irányítás és kereskedelem az erdészeti ágazatban” (FLEGT)   uniós cselekvési terv keretében tett kezdeményezések között? <BRK/></PARA><PARA>hogyan szándékozik biztosítani,   hogy a Szerződésben meghatározott kötelezettségeknek megfelelően a környezetvédelmi   követelmények beépüljenek a kereskedelmi megállapodásokba, és különösen,   hogy a délkelet-ázsiai országokkal jelenleg folytatott tárgyalások tartalmazzák   az erdők védelmére irányuló intézkedéseket? <BRK/></PARA><PARA>szándékozik-e éves jelentést   benyújtani a Parlamentnek és a Tanácsnak a trópusi faanyagokról szóló   nemzetközi megállapodás végrehajtásáról és a kereskedelem által a trópusi   erdőkre gyakorolt hatásokról, beleértve a FLEGT program keretében kötött   kétoldalú megállapodásokkal kapcsolatos vonatkozásokat is?</PARA></CONTENT></QUEST>