<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000329">O-000329/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96677">Cecilia Wikström</PERSON>, <PERSON ID="97086">Sonia Alfano</PERSON>, <PERSON ID="28266">Sophia in 't Veld</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96670">Louis Michel</PERSON>, Baroness <PERSON ID="4529">Sarah Ludford</PERSON>, <PERSON ID="96710">Jens Rohde</PERSON>, <PERSON ID="28208">Nathalie Griesbeck</PERSON>, <PERSON ID="4253">Frédérique Ries</PERSON>, <PERSON ID="97203">Ramon Tremosa i Balcells</PERSON>, <PERSON ID="108329">Andrea Zanoni</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000329">Tárgy: A bevándorlók helyzete Görögországban</OBJECT><CONTENT><PARA>A Görögországban fennálló menekültügyi helyzettel kapcsolatos aggodalmak régi keletűek. Az ország nehezen ellenőrizhető határokkal rendelkező szigetekből áll, ezáltal sok bevándorlót és menedékkérőt vonz. Hiányzik egy jól működő, a menekülteket fogadó és ügyeiket feldolgozó rendszer (2011 januárjában az Emberi Jogok Európai Bírósága bűnösnek találta Görögországot a menedékkérők és az illegális bevándorlók megalázó feltételek közötti fogadása miatt), valamint jelenleg gazdasági problémákkal szembesül az ország.</PARA><PARA>2010 végén a görög hatóságok kötelezettséget vállaltak menekültügyi és bevándorlási politikáik gyökeres megreformálására, és nemzeti tervet fogadtak el a menekültügy és a bevándorlás kezeléséről. A Görögországgal foglalkozó bizottsági munkacsoport első negyedéves jelentése (november 17.) szerint a terv alapján történt bizonyos előrelépés, többek között létrehoztak egy, a menedékjog iránti kérelmekkel foglalkozó támogató egységet, megnövekedett a kedvezően elbírált menedékkérelmek száma és felállítottak egy hatóságot, amely a beérkező bevándorlók felügyeletét látja el.</PARA><PARA>De többre van szükség. A nem kormányzati szervezetek, mint az Orvosok Határok Nélkül vagy a „Human Rights Watch”, illetve a Bizottság szerint a Törökországgal határos Evros-régió befogadóközpontjaiban tapasztalható humanitárius helyzet még mindig nagyon rossz. A bevándorlókat és a menedékkeresőket továbbra is kifogásolható feltételek között tartják, és a kísérő nélküli gyermekek kis mértékű segítségnyújtást kapnak, ha egyáltalán kapnak. Nem várható a helyzet javulása, mivel Görögország jelenleg naponta közel 400 ember érkezésére számíthat, akik közül sokan semmilyen azonosító okmánnyal nem rendelkeznek, ami még tovább bonyolítja a helyzetet. </PARA><PARA>Bár a Bizottság finanszírozást bocsátott Athén rendelkezésére, a bevándorlói központok építése elmarad az ütemtervtől és tovább tart a tervezettnél. A görög hatóságoknak problémát okoz a görög menekültügyi rendszer javítására elkülönített európai uniós finanszírozás felhasználása.</PARA><PARA>Mit szándékozik tenni a Tanács annak biztosítására, hogy a görög hatóságok felhasználják a rendelkezésükre bocsátott forrásokat, megfelelően költsék el azokat és gyorsan orvosolják a humanitárius helyzetet az Evrosban lévő befogadóközpontokban?</PARA></CONTENT></QUEST>