<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0392">H-0392/09</QREF></TI-INTRO><TI-SESSION>A 2009-as év novemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28279">Justas Vincas Paleckis</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0392">Tárgy: Az Energia Charta ratifikálása</OBJECT><CONTENT><PARA>Az Energia Charta Egyezményt és az azzal összefüggő dokumentumokat Oroszország 50 további országgal együtt 1994-ben írta alá, a chartát azonban Moszkva máig sem ratifikálta. Augusztusban Oroszország hivatalosan is elutasította ezen egyezmény és az ahhoz tartozó, energiahatékonyságról és az ezzel összefüggő környezetvédelmi megfontolásokról szóló jegyzőkönyvek ratifikálását. Sem Belarusz, sem Norvégia nem ratifikálta az Energia Chartát.</PARA><PARA>Az EU 2000 óta hiába próbálja elérni, hogy Oroszország a charta ratifikálása után tegye meg a szükséges beruházásokat az energetikai technológiák fejlesztésére, szüntesse meg a monopolhelyzetet az energiaelosztás terén és liberalizálja az energiapiachoz kapcsolódó befektetéseket.</PARA><PARA>Európai uniós szinten ismételten megerősítették az Energia Charta Egyezmény jelentőségét, valamint, hogy minden aláíró országnak teljesítenie kell kötelezettségeit.</PARA><PARA>A Tanács véleménye szerint milyen további intézkedéseket lehet hozni annak biztosítása érdekében, hogy ezek a rendelkezések a gyakorlatban is megvalósuljanak?</PARA></CONTENT></QUEST>