<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0026">O-0026/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28267">Josep Borrell Fontelles</PERSON> a(z) <COMMITTEE COMMID="809">Fejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0026">Tárgy: Az ötödik Víz Világfórum Isztambulban, 2009. március 16-22.</OBJECT><CONTENT><PARA>Március 16. és 22. között kerül megrendezésre Isztambulban az ötödik Víz Világfórum, egy olyan esemény, amelynek alkalmával a helyi hatóságok erőfeszítéseket tehetnek újító, részvételi és demokratikus vízgazdálkodási rendszerek beindítására, amelyeknek hatékonynak, átláthatónak, szabályozottnak és a lakossági igényeket kielégítő fenntartható fejlődés célkitűzéseit tiszteletben tartónak kell lenniük. Ennek keretében elismeri-e a Bizottság, hogy a helyi vízgazdálkodás megkönnyítése és a helyi szakértelem felértékelése érdekében támogatni kell a decentralizáció folyamatát, és megvédi-e ezt az elvet Isztambulban? </PARA><PARA>Másfelől az élelmiszerválság miatt felmerült az igény az olyan új technikák fejlesztésére, mint a vidéki területek öntözése, vagy a városok körüli zöld övezetek létrehozása a helyi autonómia erősítése érdekében. Készen áll-e a Bizottság arra, hogy a 2002. március 12-i, a fejlődő országok vízgazdálkodásáról szóló közleményében (COM(2002)0132) foglaltaknak megfelelően, azaz annak érdekében, hogy mindenki, főleg a leghátrányosabb helyzetben lévők elegendő és jó minőségű ivóvízhez jussanak, védelmébe vegye ezeket a gyakorlatokat?</PARA><PARA>Végül, meghallgatja-e a Bizottság az Európai Parlamentnek a 2006. március 15-i, a Mexikóban rendezett negyedik Víz Világfórumról szóló állásfoglalásában (<ANCHOR ID="1" FAMILY="TA" TYPE="P6-TA" YEAR="2006" NUMBER="0087">P6_TA(2006)0087</ANCHOR>) a francia Oudin-törvényhez hasonló, a víz szolidáris finanszírozásának alternatív módjaira vonatkozóan megfogalmazott kérését? A „munkamegosztás” tekintetében hogy kívánja a Bizottság összehangolni és harmonizálni partnereivel vízügyi intézkedéseit?</PARA></CONTENT></QUEST>