<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0006">O-0006/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1892">Carlos Coelho</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében, <PERSON ID="4313">Martine Roure</PERSON> a(z) <GRPOL GRPOLID="1103">PSE</GRPOL> képviselőcsoportja nevében, <PERSON ID="28262">Henrik Lax</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0006">Tárgy: A SIS II rendszerrel kapcsolatos jelenlegi helyzet</OBJECT><CONTENT><PARA>2006-ban az Európai Parlament együttdöntési eljárás keretében elfogadta a SIS II létrehozásának jogalapját, és ezt követően is – noha feltételekhez kötve – mindig támogatta a Tanács és a Bizottság által a felmerülő problémák leküzdésére javasolt átmeneti megoldásokat. Több teszt (főleg az operációs rendszer tesztjének) negatív eredményét követően tavaly a Bizottság és a Tanács úgy határozott, hogy a továbbra is fennálló problémák megoldása érdekében javítási időszakot vezet be. </PARA><PARA>Ez az időszak lezárult, a teszteket 2008 decemberében megismételték, és bár néhány ponton sikerült tökéletesíteni a rendszert, és a központi rendszert is frissítették, úgy tűnik, hogy a központi rendszer új verziója nem működik megfelelően, így a SIS II nem helyezhető üzembe addig, amíg nem sikerül megoldani három fő kérdést.</PARA><PARA>E kérdések az üzenetvesztést, a rendszer teljesítményével és hibatűrő képességével kapcsolatos problémákat, valamint az adatminőséget és a konzisztenciát biztosító eljárást (a központi rendszer nemzeti másolatainak szinkronizálási eljárásában jelentkező problémákat) érintik. </PARA><PARA>Az Európai Parlament még nem kapott hivatalos értesítést e fontos fejleményekről, többek között arról sem, hogy a SIS TECH munkacsoport megbízást adott a SIS 1 + SIS II rendszerré való továbbfejlesztésén alapuló forgatókönyvről szóló tanulmány elkészítésére.</PARA><PARA>Ezért kérjük a Bizottságot, adjon magyarázatot az alábbiakra: </PARA><PARA>– Miért nem kapott az EP hivatalos tájékoztatást ezekről a rendszer fejlesztése során felmerült alapvető problémákról?</PARA><PARA>– E problémák következtében felmerül-e a rendszer átalakításának szükségessége? </PARA><PARA>– Mérlegelnek-e alternatív forgatókönyveket a SIS II vonatkozásában, és ha igen, szerepel-e ezek között a SIS 1+ továbbfejlesztése?</PARA><PARA>– A problémák közül melyek azok, amelyek jelenleg is fennállnak, és miért? Mennyi munkára van még szükség ezek megoldása érdekében, ez mennyi időt igényel, és mennyivel igényel több forrást az EU költségvetéséből?</PARA></CONTENT></QUEST>