<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0417">H-0417/09</QREF></TI-INTRO><TI-SESSION>A 2009-as év novemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96727">Zoran Thaler</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0417">Tárgy: A koppenhágai éghajlat-változási megállapodás vége?</OBJECT><CONTENT><PARA>A múlt hét nagy csalódást okozott az éghajlatváltozás elleni küzdelem tekintetében. Úgy tűnik, hogy az éghajlatváltozással kapcsolatos tárgyalások véget értek, mielőtt még elkezdődtek volna. A tények önmagukért beszélnek: a kibocsátási célértékek, valamint a fejlődő országok számára a kibocsátás korlátozását lehetővé tevő finanszírozás megállapítása terén szinte semmilyen előrelépés nem történt.</PARA><PARA>Igen, ez a leggazdagabb országok hibája, és politikai vezetőik bátorságának hiányáról tanúskodik. Elvárnám, hogy a koppenhágai világméretű csúcstalálkozón a politikai vezetők tartsák be ígéreteiket és írjanak alá egy jogilag kötelező erejű megállapodást. Való igaz, hogy Kína és India igyekeznek elkerülni az erről szóló vitát, az USA pedig visszakozik. Szintén igaz, hogy amit az EU környezetvédelmi miniszterei elkezdtek, a pénzügyminiszterek nem fejezték azt be. Európának vezető szerepet kell vállalnia.</PARA><PARA>Hogyan fogja biztosítani a Bizottság, hogy a koppenhágai találkozó sikerrel, és ne fiaskóval végződjön?</PARA></CONTENT></QUEST>