<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000286">O-000286/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="28619">Tatjana Ždanoka</PERSON>, <PERSON ID="28409">Raül Romeva i Rueda</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000286">Tárgy: Börtönkörülmények az EU-ban</OBJECT><CONTENT><PARA>A Bizottság az őrizetre vonatkozó uniós büntető igazságszolgáltatási jogszabályok alkalmazásáról zöld könyvet adott ki, amelyről jelenleg konzultál az érintett szereplőkkel. E zöld könyv hangsúlyozza a börtönkörülmények és a különféle európai uniós eszközök, például az európai elfogatóparancs és az európai igazságügyi felügyelet közötti összefüggéseket, valamint ismerteti, hogy az előzetes letartóztatás, a gyerekek helyzete és a börtönkörülmények terén miként tehetne kezdeményezéseket az EU.</PARA><PARA>A közlemény mellékletet tartalmaz, amely vázolja a tagállamokban fennálló, nagyon eltérő és gyakran aggodalomra okot adó helyzetet, különösen az előzetes letartóztatásban lévők száma, a börtönök telítettsége és túlzsúfoltsága, a börtönben lévők aránya és a letartóztatott külföldi állampolgárok aránya vonatkozásában. Az Emberi Jogok Európai Bírósága is többször elmarasztalt már európai uniós tagállamokat – többek között az Európa Tanács a kínzás megelőzésére létrehozott bizottságának jelentései alapján – a börtönkörülmények, az előzetes letartóztatás hossza és az igazságszolgáltatás működése miatt.</PARA><PARA>Mit kíván tenni a Tanács európai uniós szinten annak érdekében, hogy a börtönökben fogva tartott személyek alapvető jogainak tiszteletben tartását és a börtönkörülmények javítását biztosítsa a tagállamokban? </PARA><PARA>Érzékeli-e a Tanács a kifogásolható börtönkörülmények és az európai elfogatóparancs végrehajtása közötti ellentmondást, ahogyan azt a C-396/11 <I>Radu</I> ügyben felmerült kérdések kiemelik?</PARA><PARA>Tudna-e a Tanács konkrét statisztikákkal szolgálni arra nézve, hogy az európai elfogatóparancs révén átadott személyek átlagosan mennyi időt töltenek előzetes letartóztatásban?</PARA><PARA>Szándékában áll-e a Tanácsnak eljárási követelményeket javasolni a gyanúsítottak előzetes letartóztatását illetően, ideértve a szabadlábra helyezést megelőző felülvizsgálatot és a maximális időszakot? </PARA><PARA>Szándékában áll-e a Tanácsnak olyan európai uniós jogalkotást javasolni, amely magában foglalná az Európa Tanács által kidolgozott európai börtönszabályokat, különösen az elszállásolást, az egészségügyi ellátáshoz és jogi tanácsadáshoz való hozzáférést illetően?</PARA></CONTENT></QUEST>