<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000043-R01">O-000043/2011/változat1</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28127">Lena Ek</PERSON>, <PERSON ID="38602">Vladko Todorov Panayotov</PERSON>, <PERSON ID="28477">Fiona Hall</PERSON>, <PERSON ID="4335">Marielle De Sarnez</PERSON>, <PERSON ID="97229">Niccolò Rinaldi</PERSON>, <PERSON ID="96945">Marietje Schaake</PERSON>, <PERSON ID="96871">Michael Theurer</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000043">Tárgy: Európa ritkaföldfém-ellátásának bebiztosítása</OBJECT><CONTENT><PARA>A ritkaföldfémek (REE) több száz csúcstechnológiai alkalmazás szempontjából kulcsfontosságúak, emellett elengedhetetlenek a környezetbarát technológiák (szélturbinák, hibrid járművek stb.) fejlesztéséhez. Az EU ipara a ritkaföldfémeket tekintve jelenleg teljes mértékben a kínai importtól függ, ami nem csoda, hisz Kína a világ ritkaföldfém-kitermelésének mintegy 97%-át tartja a kezében. Mindemellett, miközben a ritkaföldfémek iránti kereslet világszinten növekszik, Kína már jelentős exportkorlátozásokat jelentett be.</PARA><PARA>Becslések szerint már 2014-ben 40 000 tonnás hiány lesz érzékelhető a ritkaföldfémek globális kitermelésében. Milyen lehetséges rövid távú – az európai nyersanyag-politikai kezdeményezés pilléreivel is összhangban levő – intézkedések megtételét javasolja a Bizottság a ritkaföldfémek tekintetében?</PARA><PARA>Hogyan kívánja a Bizottság megközelíteni a ritkaföldfémek kényes kérdését a Kínával folytatott rendszeres párbeszédében, a kereskedelmi és gazdasági együttműködési megállapodás keretében, valamint az EU és Kína közötti partnerségi és együttműködési megállapodás érdekében folyó tárgyalások során? Mi a jelenlegi helyzet ebben a kérdésben a Kereskedelmi Világszervezeten belül? Melyek azok a lépések, amelyeket a Bizottság eddig partnereivel együtt megtett az alternatív ritkaföldfém-források meghatározása, illetve az európai ipar készleteit érintő kockázat csökkentése érdekében?</PARA><PARA>Megvizsgálta a Bizottság azt a lehetőséget, hogy hosszú távú kereskedelmi megállapodásokat kössön más ritkaföldfém-kitermelő országokkal és regionális szervezetekkel, például latin-amerikai országokkal, Ausztráliával és Kanadával?</PARA><PARA>Mivel a ritkaföldfémek nemcsak a csúcstechnológiai alkalmazások és zöld technológiák szempontjából szükségesek, hanem a rendkívül fontos orvosi műszerek és védelmi alkalmazások előállításához is elengedhetetlenek, fontolóra vette-e a Bizottság egy európai szintű ritkaföldfém-készletezési rendszer létrehozását (az Egyesült Államok, Japán, illetve Korea hasonló példáját követve) a megfelelő ritkaföldfém-ellátás, illetve az árstabilitás biztosítása érdekében? Milyen kilátásai vannak a ritkaföldfémek újrahasznosításának az Unióban? A ritkaföldfémek helyettesítése fontos szerepet fog-e betölteni a következő kutatási keretprogramban? </PARA><PARA>Hogyan kívánja a Bizottság ösztönözni az Unióban tevékenykedő ritkaföldfém-feldolgozó vállalatokat más, az Unió vagy Grönland területén fellelhető források újbóli fejlesztésére, valamint kiaknázására? Milyen lépéseket tervez a Bizottság annak biztosítására, hogy a ritkaföldfém-kitermelés a fejlődő országokban teljesen átlátható módon és a helyi közösségekkel folytatott megfelelő konzultáció mellett folyjon?</PARA></CONTENT></QUEST>