<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0251">H-0251/10</QREF></TI-INTRO><TI-SESSION>A 2010-as év júniusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28116">Marian Harkin</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0251">Tárgy: Betegbiztonság</OBJECT><CONTENT><PARA>A Bizottság nemrégiben az egész EU-ra kiterjedő orvosieszköz-adatbázist indított el a piacfelügyelet fokozása érdekében; 2011 májusától a tagállamok kötelesek lesznek ezt az internetes portált használni információcserére. Az adatbázis általános célja a betegbiztonság biztosítása azáltal, hogy EU-szerte garantálja a nemzeti hatóságok számára a legfontosabb adatokhoz való gyors hozzáférést. Ebben az összefüggésben fontolóra kívánja-e venni a Bizottság a kezdeményezés továbbfejlesztését egy hasonló adatbázis létrehozásával, amely lehetővé tenné a nemzeti szabályozó hatóságok számára a határokon átnyúló tevékenységet folytató egészségügyi szakemberekre vonatkozó információk megosztását?</PARA><PARA>A 2005/36/EK<FNREF/> irányelv lehetővé teszi a szakemberek, többek között az egészségügyi szakemberek tagállamok közötti mozgását. Egyetért-e azzal a Bizottság, hogy a betegbiztonság garantálása érdekében létre kellene hozni a határokon átnyúló tevékenységet folytató egészségügyi szakemberek szakmai alkalmasságának és elszámoltathatóságának ellenőrzésére szolgáló rendszert? Egy ilyen kezdeményezés lehetővé tenné, hogy a tagállamok könnyen hozzáférjenek létfontosságú információkhoz, mint például a bejegyzett szakemberek jegyzékeihez, a működési engedélyekhez és a szakmai alkalmasságra vonatkozó igazolásokhoz, beleértve a bármely fegyelmi meghallgatásra vagy fegyelmi eljárásra vonatkozó bejelentéseket, ami tovább növelné a betegek biztonságát EU-szerte.</PARA><FN FNID="FN1">  HL L 255., 2005.9.30., 22. o.</FN></CONTENT></QUEST>