<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0023">O-0023/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2107">Jan Andersson</PERSON> a(z) <COMMITTEE COMMID="814">Foglalkoztatási és Szociális Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0023">Tárgy: A bevándorlók gyermekei</OBJECT><CONTENT><PARA>Az elmúlt két évben néhány tagállamban komoly aggodalomra adott okot az uniós bevándorlók gyermekeinek helyzete, akiket származási tagállamukban szüleik magukra hagynak, miközben ők munkavállalási célból egy másik tagállamba vándorolnak. Míg valóban léteznek politikák azon bevándorló gyermekek életkörülményeinek és oktatásának javítására, akik külföldön munkát vállaló szüleikkel együtt költöztek el, addig az otthon magukra hagyott gyermekek jelenségének alig tulajdonítanak jelentőséget. Az Unicef és a romániai „Szociális Alternatíva” Szervezet (Asociatia Alternative Sociale) által készített tanulmány szerint 2008-ban mintegy 350 000 gyermek legalább egyik szülője külföldön vállalt munkát és közel 126 000 gyermeknek mindkét szülője külföldön dolgozott . </PARA><PARA>A magukra hagyott gyermekeket az a veszély fenyegeti, hogy többé nem gondoskodnak róluk és nem fordul feléjük szülői figyelem. </PARA><PARA>A gondoskodás általános hiányának veszélye fenyegeti őket fizikai és szellemi egészségüket illetően, valamint ki vannak téve a szellemi egészséggel kapcsolatos problémáknak, így például a játékra fordított szabadidő elvesztésének, az iskolai részvétel és általában az oktatásban és képzésben való részvétel hiányának, az alultápláltságnak és a gyermekekkel szembeni visszaéléseknek.</PARA><PARA>A Bizottság tervei között szerepel-e ezen helyzet elterjedtségének felmérése?</PARA><PARA>Úgy véli-e a Bizottság, hogy a bevándorló munkavállalók gyermekeinek kérdése nem csak a küldő ország kormányainak problémája, hanem azon országok kormányaié is, amelyek munkaerőpiacaikon a bevándorló munkavállalók jelenlétéből származó előnyöket élvezik?</PARA><PARA>Szándékában áll-e a Bizottságnak kutatásokat folytatni azokkal a bevándorló munkavállalóknak szánt lehetséges speciális információs rendszerekkel kapcsolatban, amelyek információkkal láthatják el a befogadó országban lévő családtagokat az iskoláztatásról és oktatásról, a nyelvtanulásról és a gyermekgondozási rendelkezésekről? Megvalósítható-e ez az EURES keretein belül?</PARA></CONTENT></QUEST>