<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000048">O-000048/2012</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96732">Malika Benarab-Attou</PERSON>, <PERSON ID="96662">Franziska Katharina Brantner</PERSON>, <PERSON ID="96750">François Alfonsi</PERSON>, <PERSON ID="107973">Tarja Cronberg</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR><TI-AUTHOR><PERSON ID="96858">Marie-Christine Vergiat</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR><TI-AUTHOR><PERSON ID="96911">Tanja Fajon</PERSON>, <PERSON ID="96989">Andres Perello Rodriguez</PERSON>, <PERSON ID="28166">Vincent Peillon</PERSON>, <PERSON ID="96952">Sylvie Guillaume</PERSON>, <PERSON ID="39321">Vicente Miguel Garcés Ramón</PERSON>, <PERSON ID="28306">Ana Gomes</PERSON>, <PERSON ID="28148">Françoise Castex</PERSON>, <PERSON ID="22097">Véronique De Keyser</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR><TI-AUTHOR><PERSON ID="97086">Sonia Alfano</PERSON>, <PERSON ID="97019">Ivo Vajgl</PERSON>, <PERSON ID="28208">Nathalie Griesbeck</PERSON>, <PERSON ID="4335">Marielle de Sarnez</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR><TI-AUTHOR><PERSON ID="1892">Carlos Coelho</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000048">Tárgy: A vízumkiadás megkönnyítése az Unió déli szomszédságában fekvő országokból származó diákok részére</OBJECT><CONTENT><PARA>Az Európai Parlament 2012. január 10-én adott otthont „Az Erasmus és a Leonardo da Vinci Euromed programokért” című konferenciának. Az UNIMED főtitkára, Franco Rizzi professzor petíciót nyújtott be egy Erasmus Euromed program érdekében. 24 európai és a Földközi-tenger déli partján fekvő 7 ország több mint 4 600 polgárának aláírását gyűjtötték össze. Ezenkívül a 2011. szeptemberi strasbourgi ülésen igen nagy többséggel írásbeli nyilatkozatot<FNREF FNIDREF="FN1"/> fogadtak el e témával kapcsolatban.</PARA><PARA>Az Erasmus Euromed projekt végrehajtása lehetővé tenné az Európai Unió számára, hogy konkrét választ adjon erre a mobilitás iránti erőteljes igényre. Az egyetemi cseréknek márpedig feltétele a vízum beszerzése, amelyekre fogadó államonként változó, szigorú és kötelező érvényű jogi szabályozás vonatkozik. Az eljárások gyakran nem egyértelműek, lassúak és költségesek, bizonyos esetekben akár önkényesek.</PARA><PARA>Az Európai Bizottság többször is kijelentette, hogy szándékában áll előmozdítani az Unió déli szomszédjaiból származó diákok egyetemi csereprogramjait. Bár a Bizottság tisztában van a vízumokkal kapcsolatos problémákkal, semmilyen konkrét vagy kellően hatásos megoldást nem javasolt. Emiatt teljes joggal vetjük fel a kérdést, hogy a tagállamok nem tekintik-e a migrációs hullámok kezelését fontosabbnak a diákok mobilitásánál.</PARA><PARA>Mik a Tanács konkrét javaslatai az Unió déli szomszédságában fekvő országokból származó diákok részére történő vízumkiadás megkönnyítésére? Kész-e a Tanács beleegyezni abba, hogy a Bizottság a vízumkiadás megkönnyítéséről Marokkóval, Egyiptommal és Tunéziával kötendő megállapodás aláírására irányuló tárgyalási irányelvek alapján foglalkozhasson ezzel a kérdéssel? Kész-e a Tanács a vízumkiadás megkönnyítését a harmadik országok állampolgárai tanulmányok folytatása, diákcsere, javadalmazás nélküli gyakorlat, illetve önkéntes szolgálat céljából történő beutazásának feltételeiről szóló 2004. december 13-i 2004/114/EK tanácsi irányelv felülvizsgálata keretében elfogadni?</PARA><FN FNID="FN1">  0015/2011. számú írásbeli nyilatkozat.</FN></CONTENT></QUEST>