<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000328">O-000328/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1309">Brian Simpson</PERSON><BRK/>a <COMMITTEE COMMID="2868">Közlekedési és Idegenforgalmi Bizottság</COMMITTEE> nevében</TI-AUTHOR></TI><OBJECT OBJID="OBJ000328">Tárgy: A tengeri kalózkodás kihívásának hatékony kezelése</OBJECT><CONTENT><PARA>Az Európai Parlament 2009. november 26-i állásfoglalásában foglalkozott a tengeri kalózkodás problémájával, és politikai megoldást szorgalmazott a Szomália partjainál zajló kalózkodás problémája tekintetében. Azóta az Indiai-óceánban rohamosan nőtt a kalózkodás fenyegetése és ez veszélyessé vált a regionális stabilitás, a világkereskedelem, valamint a tengeri közlekedés és szállítás minden formája – beleértve a halászhajókat – tekintetében.</PARA><PARA>A fentiekre való tekintettel választ tudna-e adni a Bizottság az alábbi kérdésekre:</PARA><PARA>1. Milyen intézkedést tett vagy tervez annak érdekében, hogy:</PARA><PARA>- a kalózok származási országaiban a probléma szárazföldön eredő okaival foglalkozzon,</PARA><PARA>- biztosítsa 450–600 tengerész szabadon bocsátását, akik jelenleg a kalózok fogságában vannak,</PARA><PARA>- harmonizált uniós fellépést alakítson ki a tanúsítvánnyal rendelkező fegyveres személyzet fedélzeten való bevetése vonatkozásában?</PARA><PARA>2. Mik a tervek az EU–NAVFOR Atalanta-missziója jövőjének tekintetében, különös tekintettel a kalózkodással szembeni uniós válaszlépések hatékonyságának biztosítására, figyelembe véve, hogy a részt vevő hajók száma a 2009-es 35 darabról 2011-ben 10 darabra csökkent?</PARA><PARA>3. Milyen lépéseket kell nemzetközi szinten – különösen az ENSZ és a Nemzetközi Tengerészeti Szervezet égisze alatt – tenni a tengeri kalózkodás elleni küzdelemmel kapcsolatos nemzetközi együttműködés fokozása érdekében?</PARA><PARA>4. Milyen intézkedéseket tettek annak biztosítása érdekében, hogy az uniós tagállamok bankszámláin elhelyezett váltságdíjak nyomon követhetők és lefoglalhatók legyenek? Hogyan kívánja a Bizottság meggyőzni a harmadik országokat, hogy ezzel egyenértékű lépéseket tegyenek, annak érdekében, hogy a kalózkodásból eredő váltságdíjakat már ne lehessen harmadik országok bankszámláin elhelyezni?</PARA></CONTENT></QUEST>