<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0506">H-0506/09</QREF></TI-INTRO><TI-SESSION>A 2010-as év januári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28372">Ryszard Czarnecki</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0506">Tárgy: A lengyelországi pénzügyi piac stabilitása</OBJECT><CONTENT><PARA>Az Európai Központi Bank 2009. december 18-án tette közzé az euróövezet pénzügyi stabilitásáról szóló féléves jelentését, amelyben jelzi, hogy 2010-ben az övezet bankjainak 187 milliárd eurót kell elkülöníteniük tartalékukban . A két főbb ok közül az egyikként a Közép- és Kelet-Európa rossz gazdasági helyzetéből eredő veszteségeket említik. E tekintetben az EKB jelentéséről a Wall Street Journalben megjelent elemzés a Unicreditet nevezi meg.</PARA><PARA>Vajon a Bizottság nem véli-e úgy, hogy a Unicredit csoport által folytatott kereskedelmi gyakorlatok és könyvelési eljárások hozzájárulnak a valós pénzügyi veszteségek elkendőzéséhez, ami közép- és hosszú távon árthat az európai uniós pénzügyi rendszer stabilitásának? Itt arra utalok, hogy a Pekao S.A. bank mesterségesen alakítja az ukrajnai Unicredit eredményeit és likviditását a rossz hitelek visszavásárlása és a finanszírozás folyamatos növelése révén, ami fenyegeti a lengyel pénzügyi piac stabilitását, mivel a Pekao S.A. ukrajnai beruházásaira az európai jogszabályok (IFRS) által megkövetelt tartalékokat ez idáig nem különítette el.</PARA><PARA>A Bizottság véleménye szerint a Pekao S.A. leányvállalatnak a Unicredit anyavállalat által történő pénzügyi lecsapolása összhangban van-e a közösségi jogszabályokkal? Vajon maga a tény, hogy a „Chopin-terv” keretében a leányvállalatokat (Lengyelország, Románia, Bulgária) előnytelen szerződések megkötésére kényszerítik a Unicredit oltalma alá helyezett Pirelli Real Estate S.p.A céggel, nem ellentétes-e az Európai Unión belül alkalmazott versenyszabályokkal, különös tekintettel Alessandro Profumo, a Unicredit vezérigazgatójának – aki a szerződések aláírásakor a Pirelli csoport egyik vállalatának igazgatótanácsi tagja volt – összeférhetetlenségére?</PARA></CONTENT></QUEST>