<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0118">O-0118/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="97229">Niccolò Rinaldi</PERSON>, Baroness <PERSON ID="4529">Sarah Ludford</PERSON>, <PERSON ID="97086">Sonia Alfano</PERSON>, <PERSON ID="96677">Cecilia Wikström</PERSON>, <PERSON ID="28246">Alexander Alvaro</PERSON>, <PERSON ID="4398">Gianni Vattimo</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ0118">Tárgy: Az azonos nemű párokkal szembeni hátrányos megkülönböztetés, a leszbikus, meleg, biszexuális és transznemű személyek (LMBT) jogai, uniós útiterv</OBJECT><CONTENT><PARA>A stockholmi programot végrehajtó bizottsági cselekvési terv és a Bizottság egyéb tervezési dokumentumai nem tartalmaznak semmilyen egyedi és konkrét új kezdeményezést a leszbikus, meleg, biszexuális és transznemű személyek (LMBT) jogaival és a homofóbia elleni küzdelemmel kapcsolatban. A házasságban, bejegyzett vagy <I>de facto</I> élettársi kapcsolatban élő azonos nemű párok kölcsönös elismerése annak ellenére nem kap figyelmet, hogy az EUMSz. 67. cikkének (4) bekezdése említi a polgári ügyekben hozott határozatok kölcsönös elismerésének elvét, az EUMSz. 81. cikke a határokon átnyúló vonatkozású polgári ügyek tekintetében folytatott igazságügyi együttműködésről szól, az EUMSz. 19. cikke pedig felhatalmazza az Uniót, hogy „megfelelő intézkedéseket tehet a (...) szexuális irányultságon alapuló megkülönböztetés leküzdésére”. A kölcsönös elismerés e hiánya hatással van az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló 2004/38/EK irányelv<FNREF FNIDREF="FN1"/> végrehajtására, mivel a tagállamok nagy része a 2. és 3. cikk szűk és helytelen értelmezését alkalmazza az azonos nemű párok vonatkozásában<FNREF FNIDREF="FN2"/>, ami élesen ellentétes az EUSz. 2. cikkével és 3. cikke (3) bekezdésével, az EUMSz. 10. és 19. cikkével és különösen az Alapjogi Charta 21. cikkével. Az EP éles bírálatot fogalmazott meg, sürgette a tagállamokat, hogy vizsgálják felül jogszabályaikat, és felszólította a Bizottságot, hogy – az Alapjogi Ügynökség homofóbiáról szóló jelentésében foglalt elemzés és következtetések alapján – adjon ki szigorú iránymutatásokat a kölcsönös elismerés alkalmazása, az egyenlőség, a megkülönböztetésmentesség, a méltóság, valamint a magán- és családi élet tiszteletben tartásának biztosítása érdekében. Az EU-n belül még mindig vannak olyanok, akik szexuális irányultságuk és nemi identitásuk miatt hátrányos megkülönböztetésben részesülnek, vagy nem kapnak megfelelő támogatást vagy védelmet, mint például a transzszexuális vagy transznemű személyek; egyes tagállamok a szexuális irányultságot nem ismerik el a menedékkérelem kötelező erejű elismerésének indokaként az elismerésről szóló irányelv alapján; a rasszizmus és az idegengyűlölet egyes formái elleni küzdelemről szóló kerethatározat nem vonatkozik a homofóbiára; egyes tagállamokban olyan jogszabályok vannak hatályban, amelyek szerint az azonos nemű párokra vonatkozó információ káros a kiskorúakra nézve. Nemzetközi szinten fokozni kell a leszbikus, meleg, biszexuális és transznemű személyek bűnözőkként való kezelése és üldözése elleni uniós nemzetközi fellépést is. </PARA><PARA>Milyen konkrét kezdeményezéseket, fellépéseket és programokat tervez és támogat a Bizottság a fent említett ügyekkel kapcsolatban? Támogatná-e a Bizottság egy olyan, a meghozandó intézkedések ütemtervét tartalmazó LMBT-jogokra vonatkozó és homofóbia elleni uniós útiterv kiadásának gondolatát annak érdekében, hogy az EU-n belül és világszerte biztosítsa az LMBT-jogok tiszteletben tartását, védelmét és előmozdítását?</PARA><FN FNID="FN1">  HL L 158., 2004.4.30., 77. o.</FN><FN FNID="FN2">  Az egyik tagállam (Lengyelország) például megtagadja állampolgáraitól az azonos neműek közötti élettársi viszony külföldön történő létrehozásához szükséges, a családi állapotot igazoló dokumentumok kiadását.</FN></CONTENT></QUEST>