<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0177">O-0177/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ0177">Tárgy: A Parlament és a Bizottság tájékoztatása a menedékjogi eljárásról szóló irányelvvel kapcsolatban a Tanácson belül még le nem zárt kérdésekről</OBJECT><CONTENT><PARA>A Bizottság szeptember 8-án benyújtotta a menekültstátusz megadására és visszavonására vonatkozó tagállami eljárások minimumszabályairól szóló, 2005. december 1-jei irányelv alkalmazásáról szóló jelentését (COM(2010)0465) a Parlamentnek és a Tanácsnak.</PARA><PARA>E jelentés egyértelműen rámutat a menekültügyi eljárás tekintetében a tagállamok között meglévő eltérésekre. Önmagában már emiatt is mielőbb sort kell keríteni a 2005-ös irányelv (2005/85/EK) átdolgozására.</PARA><PARA>Ugyanakkor néhány tagállam aggodalmának adott hangot a megközelítés összehangolása miatt. Ennek következtében teljesen leálltak a jelentésről folytatott viták és tárgyalások, ami megnehezíti a kitűzött cél elérését, hogy 2012-re kiépüljön a közös uniós menekültügyi rendszer.</PARA><PARA>A szeptember 29-i technikai ülésen a Bizottság azt is elismerte, hogy a 2005-ös irányelv végrehajtásában érintett számos tagállamtól jelentős mennyiségű információt még nem kapott meg. Ez megakadályozza a Bizottságot abban, hogy segítse a Tanácsot a tárgyalásokat meggátoló, még függőben levő kérdések megoldásában.</PARA><PARA>Ismertetné-e a Tanács azokat a még függőben lévő kérdéseket, amelyek megoldása szükséges a menedékjogi eljárásról szóló irányelvre vonatkozó közös álláspont kialakításához – beleértve a különböző tagállamok érveit is – annak érdekében, hogy újrainduljanak a tárgyalások a menekültügyi csomag e döntő fontosságú eleméről és tartható legyen a kitűzött határidő?</PARA></CONTENT></QUEST>