<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0004">O-0004/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4480">Margrietus van den Berg</PERSON> a(z) <COMMITTEE COMMID="809">Fejlesztési Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0004">Tárgy: A Cotonou-i megállapodás felülvizsgálata és a 10. EFA összegének megállapítása</OBJECT><CONTENT><PARA>A módosított Cotonou-i megállapodás a korábbi megállapodásoktól eltérően nem tartalmaz a pénzügyi keretre vonatkozó rendelkezéseket. E ponton nem sikerült megállapodást elérni, részben annak köszönhetően, hogy az EFA költségvetésbe való felvételéről és a pénzügyi tervről szóló vita ekkor még nem zárult le. Ennek ellenére az AKCS-országok beleegyeztek a felülvizsgált megállapodás aláírásába, mivel az 1a. melléklet megállapítja, hogy „az Európai Unió legalább a 9. EFA szintjén tartja az AKCS-országoknak folyósított segélyeket, az egyenlegek beszámítása nélkül; ehhez – a Közösség becslése alapján – hozzá kell adni az infláció, az Európai Unió belső növekedésének és a 10 új tagállam csatlakozásának hatásait.”</PARA><PARA>Munkadokumentumában a Bizottság kezdetben 24 948 millió eurós összeget állapított meg a 10. EFA számára, de az Európai Tanács 2005. december 15-16-i brüsszeli ülésén 22 682 millió eurót hagyott jóvá jelenlegi árakon számítva a 2008-2013 közötti (6 év) időszakra. Mielőtt a Parlament hozzájárulását adná a módosított Cotonou-i megállapodáshoz, bizonyos kérdéseket tisztázni kell.</PARA><PARA>Meg tudná magyarázni a Tanács ezt a jelentős mértékű csökkentést, mely ellentmondani látszik a 2005-ben tett, a hivatalos fejlesztési segélyek számottevő mértékű növelésével kapcsolatos politikai kötelezettségvállalásokkal (az Európai Tanács 2005. júliusi és a G8-ak 2005. júliusi ülései) ? A Tanács véleménye szerint eléri-e a 15 „régi” tagállam változatlan áron számított átlagos éves egyéni hozzájárulása a 2004-es szintet, illetve növekszik-e ez az összeg a 9. EFA-hoz képest?</PARA><PARA>Tisztázná-e a Tanács Románia és Bulgária hozzájárulásának kérdését, mely az Európai Tanács 2005. decemberi ülésén a tagállamok hozzájárulásának részeként fogadtak el, miközben az említett országok hozzájárulását csak csatlakozásuk után kellene további összegként figyelembe venni? A másik oldalról hogyan veszik figyelembe az AKCS-partnerség kiterjesztését Kelet-Timorra?</PARA><PARA>Végül, tudna-e a Tanács információt adni a 10. EFA jövőbeli lebontásáról? Különösképpen pedig:</PARA><PARA>Tartalmaznia kell-e a 10. EFA pénzügyi jegyzőkönyvének külön összeget a gazdasági partnerségi megállapodások fejlesztési dimenziójának céljaira, vagy ezeket az alapokat a 10. EFA keretén felül kell biztosítani?</PARA><PARA>Tartalmaznia kell-e a 10. EFA-nak programozási dokumentumot az Afrikai Unió vonatkozásában?</PARA></CONTENT></QUEST>