<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000004">H-000004/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2011 januári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000004">Tárgy: Uniós elismerés a nemzetiszocialistáknak?</OBJECT><CONTENT><PARA>Az ENSZ Közgyűlése 2010. december 21-én – immár egymás után a második évben – határozatot fogadott el, amelyben elítélte a „Waffen SS” fasiszta alakulataiban részt vevők dicsőítését, a náci múlt és a nácizmus rehabilitálására irányuló nyilvános megmozdulásokat, a nemzetiszocialisták és a velük együttműködő személyek tiszteletére történő szoborállítást, a fasizmus és a nácizmus ellen küzdők emlékére emelt emlékművek meggyalázását, illetve lerombolását, valamint a fasiszta barbarizmus áldozatainak exhumálását és földi maradványainak áthelyezését. A határozatot az ENSZ tagállamainak elsöprő többsége (129) jóváhagyta, míg az Egyesült Államok immár második alkalommal elutasította, az EU összes tagállamának támogatásával, amelyek tartózkodtak.</PARA><PARA>Az uniós tagállamok tartózkodása a toleranciát vagy a hallgatólagos támogatást jelzi-e a náci háborús bűnök elkövetésében részt vett személyek dicsőítésével és rehabilitálásával kapcsolatban, amely több uniós tagállamban nyíltan zajlik, miközben a veterán antifasiszta harcosokkal, a kommunistákkal és a kommunista pártokkal szembeni fellépések egyre fokozódnak? Az, hogy az EU nem ítéli el a történelem súlyos elferdítésén és meghamisításán alapuló megmozdulásokat, összefüggésben áll-e azokkal a példátlan erőfeszítésekkel, amelyek célja a nácizmus és a kommunizmus egy szintre helyezése?</PARA></CONTENT></QUEST>