<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000041">O-000041/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96990">Carmen Romero López</PERSON>, <PERSON ID="28338">Antonio Masip Hidalgo</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000041">Tárgy: A görög menekültügyi rendszer helyzete</OBJECT><CONTENT><PARA>A Görögországban kialakult menekültügyi helyzettel kapcsolatos aggodalmak régi keletűek. A szigetekből álló ország határai jellegüknél fogva nehezen ellenőrizhetők, menekültek befogadására és a menedékkérelmek feldolgozására szolgáló rendszerében a menekültstátusz elfogadásának aránya 0,6%-hoz közelít, és Görögország soha nem látott mértékű gazdasági problémákkal küzd.</PARA><PARA>2010 végén a görög hatóságok kötelezettséget vállaltak menekültügyi és migrációs politikájuk átfogó reformjának végrehajtására, és nemzeti menekültügyi és migrációkezelési tervet fogadtak el, amelyben kérték az Uniótól, hogy az elkövetkező három évben biztosítson (egyrészt rendszeres, másrészt sürgősségi) pénzügyi hozzájárulást az infrastruktúra, a szolgáltatások, a szakértelem, a képzés, valamint a bevándorlási folyamatok kezelésére szolgáló rendszer felügyelete és minőségellenőrzése céljaira, továbbá nyújtson sürgősségi támogatást a menekültügyi folyamat átmeneti szakaszának végrehajtásához, valamint a menekültek első átvilágításához és a fogadásukra szolgáló központokhoz.</PARA><PARA>A Görögországgal foglalkozó bizottsági munkacsoport 2010. november 17-i első negyedéves jelentése szerint a terv alapján történt bizonyos előrelépés, többek között létrehoztak egy, a menedékjog iránti kérelmekkel foglalkozó támogató egységet, megnövekedett a kedvezően elbírált menedékkérelmek száma, és felállítottak egy hatóságot, amely a beérkező bevándorlók felügyeletét látja el.</PARA><PARA>A működési terv keretében az EASO is szakértőket küldött Görögországba. Nem kormányzati szervezetek – mint az Orvosok Határok Nélkül és a Human Rights Watch – és a Bizottság szerint azonban a Törökországgal határos Evrosz befogadóközpontjaiban tapasztalható humanitárius helyzet számos súlyos aggályt vet fel. A bevándorlókat és a menedékkérelmezőket továbbra is kifogásolható feltételek között tartják őrizetben, és a kísérő nélküli gyermekek csak csekély vagy semmilyen segítségnyújtást nem kapnak. A 2010 novembere óta a térségben folyó Frontex-műveletek ellenére a helyzet egyre súlyosabbá válik, miután továbbra is naponta mintegy 400 menekült érkezik Görögországba, sokan közülük személyazonossági okmányok nélkül.</PARA><PARA>Milyen mértékű pénzügyi támogatást nyújt a Bizottság Görögország számára a menekültügy kezelésének céljára, milyen alapokból, és mely intézkedésekre?</PARA><PARA>Milyen további lépéseket szándékozik tenni a Bizottság annak érdekében, hogy segítse a görög hatóságokat a rendelkezésükre bocsátott forrásoknak a befogadási képesség javítására, a nemzetközi védelemre szoruló személyek számára biztosított jobb körülmények garantálására, a források megfelelő felhasználására és a befogadóközpontokban tapasztalható humanitárius helyzet gyors orvoslására történő felhasználásában?</PARA></CONTENT></QUEST>