<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0044">O-0044/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1854">Constanze Angela Krehl</PERSON>, <PERSON ID="4349">Rosa Miguélez Ramos</PERSON>, <PERSON ID="28295">Antolín Sánchez Presedo</PERSON> és <PERSON ID="28298">Iratxe García Pérez</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0044">Tárgy: Az európai területi együttműködési csoportosulás (EGTC)</OBJECT><CONTENT><PARA>Az európai területi együttműködési csoportosulást a 2006. július 5-i (EK) sz. 1082/2006<FNREF FNIDREF="FN1"/> rendelet keretében fogadták el. E közösségi jogszabályokban megjelenő új jogi személy feladata, hogy tagjai között elősegítse a határokon átnyúló, nemzetek és/vagy régiók közötti együttműködést, azzal a kifejezett céllal, hogy erősítse a Szerződések egyik alapelvét alkotó gazdasági és társadalmi kohéziót.</PARA><PARA>A 2004. március 31-i 2004/18/EK<FNREF FNIDREF="FN2"/> irányelv III. mellékletének – nem teljes – listáján szereplő tagállamok, regionális hatóságok, helyi hatóságok, valamint közintézmények egyaránt részt vehetnek ezekben a csoportosulásokban, ami hatalmas számú potenciális európai csoportosulást jelent a legkülönbözőbb területeken. E rendelet leglényegesebb újítása, hogy az ilyen jellegű csoportosulásokat jogi személyiséggel ruházza fel, ami már önmagában nagy jelentőséggel bír, hiszen megkönnyíti az unión belüli együttműködés működését és fejlődését. Ezen kívül nem feltétlenül részesülnek közösségi társfinanszírozásban, ami kiszélesíti a társfinanszírozás hozzáférési lehetőségeit.</PARA><PARA>E rendelet végrehajtása érdekében – ahogy arról a 16. és a 18. cikk rendelkezik – a tagállamok legkésőbb 2007. augusztus 1-ig kötelesek elfogadni az összes megfelelő rendelkezést a rendelet hatékony alkalmazásának biztosítására. Sajnos azt kell megállapítanunk, hogy a tagállamok a mai napig nem módosították jogszabályaikat, és nem is tettek lépéseket annak érdekében, hogy lehetővé tegyék a rendelet alkalmazását, és ennek következtében elképzelhetetlen, hogy 2007. augusztus 1-jén ez minden tagállamban megvalósulhasson.</PARA><PARA>Látva ezt a helyzetet, amelyben a tagállamok szemmel láthatóan megsértették a közösségi szabályokat, és az érintettek, elsősorban az új tagállamok számára okozott gazdasági hátrányokat: Milyen lépéseket tesz a Tanács e helyzet orvoslására?</PARA><FN FNID="FN1"> HL L 210, 2006.7.31., 19.o.</FN><FN FNID="FN2"> HL L 134, 2004.4.30., 114.o.</FN></CONTENT></QUEST>