<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0037">O-0037/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28979">Giusto Catania</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0037">Tárgy: A Frontex szerepe és az emberi jogok tiszteletben tartása</OBJECT><CONTENT><PARA>Az EU-s határellenőrzések folyamatos szigorítása jelentős mértékben hozzájárul annak megakadályozásához, hogy a menekültek menedékjogot keressenek Európában. Mivel alig létezik a harmadik országokból az EU-ba vezető törvényes bevándorlási útvonal, a bevándorlók arra kényszerülnek, hogy utazásukhoz szabálytalan eszközökhöz folyamodjanak. Az EU minden évben emberi tragédiákkal, bevándorlók halálával, és az embercsempészet egyre több áldozatával kénytelen szembesülni, elsősorban az Afrika északi partjaitól csónakkal érkező menekültek esetében, hiszen közülük az út során sokan életüket vesztik. Ez azt mutatja, hogy a Külső Határokon Való Operatív Együttműködési Igazgatásért Felelős Európai Ügynökség (a Frontex) 2005-ös megalapítása óta nem tartja tiszteletben a bevándorlók menedékjogát és élethez való jogát.</PARA><PARA>A szabálytalan bevándorlás megelőzése érdekében a tagállamok egyre több olyan határellenőrzési intézkedést vezetnek be, amely nem tartalmazza azokat a mechanizmusokat, amelyek a potenciális menedékkérők felismeréséhez, a területre való beengedéséhez, és azt követően a menedékjogi eljárás elindításához szükségesek. Ez ahhoz vezet, hogy Európa határain megsértik az 1951-es Menekültügyi Egyezményben foglalt visszaküldés tilalmának elvét. Nem világos és átlátható továbbá az sem, hogy pontosan meddig terjed a Frontex koordináló szerepének hatásköre, és hogy műveleteit milyen módon irányítják. Ennek tisztázása alapvető fontosságú annak érdekében, hogy fény derüljön a menekültekkel kapcsolatos hatáskörök és a kötelezettségek egyrészt az Ügynökség, másrészt a tagállamok közötti felosztására, elsősorban ami a visszaküldés tilalmának elve védelmét illeti. Ezenkívül a Frontexnek az EU külső határain kívüli tevékenysége is kérdéseket vet fel: részt vehet-e törvényesen az ilyenfajta műveletekben, és ha igen, garantálható-e, hogy tevékenysége nem sérti meg az idevágó közösségi jogot, nevezetesen a Schengeni Határkódexet és a menekültügyi eljárással kapcsolatos irányelvet (2005/85/EC<FNREF FNIDREF="FN1"/>).</PARA><PARA>Meg tudja-e világítani a Bizottság a menekültekkel kapcsolatos hatáskörök és kötelezettségek felosztását a Frontex és a tagállamok között, elsősorban a visszaküldés tilalmának elve védelmét illetően?</PARA><PARA>Tervezi-e a Bizottság a bevándorlókat érintő mentési műveletek beillesztését a Frontex megbízatásába annak érdekében, hogy megállítsa a minden évben megismétlődő számtalan emberi tragédiát?</PARA><PARA>Tisztázná a Bizottság, hogy törvényes-e bevonni a Frontexet az EU külső határain kívüli műveletekbe, és ha igen, garantálható-e, hogy tevékenysége nem sérti meg az európai és nemzetközi megállapodásokat és az idevágó közösségi jogot, nevezetesen a Schengeni Határkódexet és a menekültügyi eljárással kapcsolatos irányelvet?</PARA><FN FNID="FN1">  HL L 326., 2005.12.13., p. 13.</FN></CONTENT></QUEST>