<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0088">O-0088/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4740">Marco Cappato</PERSON> és <PERSON ID="4532">Michael Cashman</PERSON> a(z) <COMMITTEE COMMID="824">Állampolgári Jogi, Bel- és Igazságügyi Bizottság</COMMITTEE> nevében, <PERSON ID="28314">Anneli Jäätteenmäki</PERSON> és <PERSON ID="39318">Costas Botopoulos</PERSON> a(z) <COMMITTEE COMMID="825">Alkotmányügyi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0088">Tárgy: Az Európai Bíróság Turco-ügyben hozott ítéletének teljesítése (a jogszabály-előkészítési munka és a dokumentumok átláthatósága)</OBJECT><CONTENT><PARA>Július 1-i, a C-39/05. P. és C-52/05. P. egyesített ügyekben hozott irányadó jelentőségű ítéletében az EB felszólította a Tanácsot (de következésképpen a jogalkotási folyamatban részt vevő többi intézményt is), hogy erősítse meg „... az európai polgárok azon demokratikus jogát, hogy ellenőrizzék mindazon információkat, amelyek valamely jogalkotási aktus alapjául szolgáltak” (67. pont) és biztosítson egyenlő hozzáférést azokhoz a dokumentumokhoz is (mint például a Jogi Szolgálat véleményeihez), amelyek eddig ki voltak zárva az intézményi döntéshozatali eljárások „védelmének” indokával. A Bíróság szerint ez az indok többé nem használható az Unió jogalkotási eljárása felett az Unió állampolgárai által gyakorolt demokratikus ellenőrzés „vezérelvének” ellensúlyozására. E tekintetben nem csak a Tanácsnak, hanem az Uniós jogalkotási folyamatban részt vevő többi intézménynek is sürgősen teljesítenie kell az EB ítéletét, és teljes mértékben alkalmaznia kell az 1049/2001/EK rendeletet<FNREF FNIDREF="FN1"/>.</PARA><PARA>A fentiek figyelembevételével:</PARA><PARA>1. Intézményközi szempontból és az 1049/2001/EK rendelet jelenleg folyó alapos felülvizsgálata ellenére egyetért-e a Bizottság azzal, hogy az EB ítélete új megvilágításba helyezi az intézményközi együttműködést és a „jogalkotás minőségének javításával” összefüggő stratégiát?</PARA><PARA>2. Tekintettel a több ezer, különböző helyen tárolt jogalkotást előkészítő dokumentumra egyetért-e a Bizottság azzal, hogy az Uniónak külön rovatot kellene indítania a Hivatalos Lapban az egyesült államokbeli Federal Register mintájára, amelyen keresztül mindenki értesülhetne az aktuális nyilvános konzultációkról?</PARA><PARA>3. Mikor kezd működni a Vitorino biztos által 2004-ben indított, a szabadság, biztonság és jogérvényesülésen alapuló térségben a jogalkotás átláthatóságára irányuló (TRANS-JAI) intézményközi kísérleti projekt?</PARA><PARA>4. Egyetért-e a Bizottság azzal, hogy az átláthatóság elve szorosan összefügg a megfelelő ügyintézés elvével (az alapjogi charta 41. cikke), így az európai állampolgároknak még a nem jogalkotási eljárások esetében is ismerniük kellene:</PARA><PARA>– az európai intézmények egyes belső szervezeti egységeinek hatáskörét,</PARA><PARA>– a hivatalos munkafolyamatot és az egyes hivatali eljárások belső határidőit,</PARA><PARA>– azokat a szervezeti egységeket, amelyekhez az állampolgár támogatásért, tájékoztatásért vagy közigazgatási jogorvoslatért fordulhat?</PARA><PARA>5. Mikor tesz eleget a Bizottság az 1049/2001/EK rendeletben előírtaknak, létrehozva saját nyilvántartását, és követi az európai ombudsman ajánlását (3208/2006/GG. sz. panasz) a kötelessége tekintetében, hogy „a 3. cikk a) pontja értelmében minden, a birtokában lévő a 1049/2001/EK rendelet 11. cikkében előírt nyilvántartásban szereplő dokumentumra vonatkozóan hivatkozást közöl, amennyiben ez még nem történt meg”?</PARA><FN FNID="FN1">  HL L 145., 2001.5.31., 43. o.</FN></CONTENT></QUEST>