<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0006">O-0006/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28134">Eva-Britt Svensson</PERSON> a(z) <COMMITTEE COMMID="2877">Nőjogi és Esélyegyenlőségi Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0006">Tárgy: Peking +15 - az ENSZ cselekvési platformja a nemek közötti egyenlőségért</OBJECT><CONTENT><PARA>Az Európai Unió több mint fél évszázada törekszik a nők és férfiak közötti egyenlő bánásmód megvalósítására. A Szerződés 2. cikke előírja, hogy az Uniónak ösztönöznie kell a nők és férfiak közti egyenlő bánásmód gyakorlatát, és e célból számos eszköz kerül felhasználásra, beleértve a jogszabályokat, szakpolitikai javaslatokat és költségvetési kötelezettségvállalásokat is. Annak értékeléséhez, hogy milyen mértékben segítenek hozzá ezen eszközök a nemek közötti egyenlőség céljának eléréséhez, összehasonlítható és nemek szerint lebontott statisztikai adatokra van szükség.</PARA><PARA>A nemek közötti egyenlőség csak akkor valósulhat meg, ha erre minden szinten törekszünk. Nemzetközi szinten a legjelentősebb erőfeszítésre az ENSZ pekingi platformja keretében kerül sor. Az 1995-ben Pekingben megtartott, nőkről szóló negyedik világkonferencia tevékenysége arra az alapelvre épült, mely szerint a nők és leányok emberi jogai az egyetemes emberi jogoknak elidegeníthetetlen, teljes és oszthatatlan részét képezik. Tizenöt év elteltével globális szintű előrelépésre csak a pekingi cselekvési platform által azonosított területek némelyikén került sor.</PARA><PARA><LIST TYPE="UL"><ITEM>Hogyan támogathatja az Európai Unió az ENSZ nemek közti egyenlőséggel kapcsolatos munkáját?</ITEM><ITEM>Miként járulhatnak hozzá a pekingi cselekvési platform végrehajtása terén tett előrelépések nyomon követése céljából uniós szinten kialakított, nemek közti egyenlőségre vonatkozó indikátorok a Lisszaboni Stratégia 2010 utáni szakaszára vonatkozó nyomon követési mechanizmusokhoz?</ITEM><ITEM>Miként kellene összekapcsolni az uniós indikátorokat és a Bizottság nemek közti egyenlőségre vonatkozó jövőbeli menetrendjét?</ITEM><ITEM>Milyen intézkedéseket hozhatunk az olyan területeken, ahol jelenleg nincsenek uniós szintű indikátorok, például a nők emberi jogai, a nők és a média, illetve a nők és a környezet területén?</ITEM></LIST></PARA></CONTENT></QUEST>