<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000161">O-000161/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="26851">Nikolaos Chountis</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000161">Tárgy: Uniós segítség a tunéziai demokratikus átmenethez</OBJECT><CONTENT><PARA>Az EU 2011. január 14. óta folyamatosan hangoztatja, hogy kész támogatni a tunéziai demokratikus folyamatot. Ennek megfelelően az Unió jelentős humanitárius segítséget nyújtott több százezer menekült ellátásához, akik a líbiai felkelés és összecsapások óta érkeztek Tunéziába, valamint közreműködött menekülttáborok felállításában és nem tunéziai állampolgárságú személyek hazatelepítésében.</PARA><PARA>Az EKSZ 2011. június 15-én az Európai Parlament Emberi Jogi Albizottsága előtt arról számolt be, hogy a táborokban 6 000-en tartózkodnak, továbbá 780 menekült letelepítését tervezik. Meg tudja-e mondani a Bizottság, hogy mely tagállamok vállalkoztak a menekültek befogadására, illetve tájékoztatna-e a Tanáccsal és a tagállamokkal annak érdekében folytatott megbeszélésekről, hogy növekedjék a – több tagállam által aktívan vállalt – líbiai konfliktus elől menekülők iránti szolidaritás?? </PARA><PARA>Ezenkívül az Európai Unió azt is bejelentette, hogy a humanitárius segítségen túlmenően olyan támogatásokat is engedélyezni fog, amelyek segítenek – a turisztikai bevételek zuhanása és a Líbiával folytatott kereskedelmi kapcsolatok csökkenése miatt bekövetkezett – gazdasági válság leküzdésében. Az Emberi Jogi Albizottság előtt az EKSZ megerősítette, hogy a mozgósítandó pénzügyi eszközök kijelölése ugyan megtörtént, de a pénzösszegeket még nem szabadították fel. Meg tudja-e mondani a Bizottság, hogy mik a késlekedés okai? A gazdasági-társadalmi helyzet veszélyeztetheti a törékeny demokratikus átmenetet, s ezért sürgősen és feltétel nélkül szabad utat kell adni a gazdasági segítségnyújtásnak. Milyen határidőkön belül kerül sor a folyósításra?</PARA></CONTENT></QUEST>