<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0065">O-0065/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1952">Jan Marinus Wiersma</PERSON> és <PERSON ID="28279">Justas Vincas Paleckis</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0065">Tárgy: Az EU és Belarusz közötti párbeszéd hathónapos értékelése</OBJECT><CONTENT><PARA>1. Több kritériumot dolgoztak ki annak meghatározásához, hogy a 2008 októberében Belarusz egyes hivatalos személyeire vonatkozóan bevezetett utazási korlátozásokat milyen követelmények teljesülése esetén függeszti fel az EU ideiglenesen hat hónapra. Milyen lépéseket tett a belarusz kormány az alábbi területeken:</PARA><PARA>– a belarusz választási törvény reformja annak biztosítása érdekében, hogy az ellenzék tagjai is képviseltessék magukat a választási bizottságokban minden szinten, továbbá a szavazatszámlálás átláthatósága és a felelősségre vonhatóság biztosítása érdekében;</PARA><PARA>– egyenlő jogok biztosítása valamennyi médiatermék számára, vagyis a független nyomtatott sajtó terjesztésére vonatkozó tilalom feloldása az állami tulajdonban lévő „Szajuzdruk”terjesztői hálózatokon (kioszkrendszeren) és a belarusz állami postaszolgálaton („Belposta”) keresztül; A büntetőtörvénykönyv 367., 368., 369., 369-1. cikkének hatályon kívül helyezése, amellyel gyakran visszaélnek, hogy a munkájukat végző újságírókat zaklassák;</PARA><PARA>– a gyülekezési szabadság biztosítása a büntetőtörvénykönyv 193-1. cikkének hatályon kívül helyezése révén, amely a be nem jegyzett egyesületek, politikai pártok és alapítványok nevében végzett tevékenységek vonatkozásában büntetőjogi felelősségét ír elő;</PARA><PARA>– politikai és szabadságjogok biztosítása a munkahelyekről és egyetemekről való politikai indíttatású elbocsátások gyakorlatának megszüntetése révén; a polgári engedetlenség miatt az egyetemekről kiutasított diákok, valamint a katonai szolgálatot megtagadó személyek elleni bűntetőjogi eljárások leállítása.</PARA><PARA>2. A Tanács úgy határozott, hogy a tiltó intézkedéseket alaposan áttekinti a vízumtilalmi szankciók további kilenc hónapos időszakra való felfüggesztésének végéig, és amennyiben Belaruszban további pozitív fejleményekre kerül sor, készen áll fontolóra venni a korlátozó intézkedések megszüntetését.</PARA><PARA>Belarusz részről milyen konkrét feltételeket és határértékeket kell teljesíteni az ország politikai és társadalmi életének liberalizálása terén ahhoz, hogy a Tanács fontolóra vegye a korlátozó intézkedések megszüntetését?</PARA><PARA>3. A Tanács továbbra is készen áll elmélyíteni kapcsolatait Belarusszal, amennyiben Belarusz lépéseket tesz a demokrácia, az emberi jogok és a jogállamiság irányába. </PARA><PARA>A Tanács milyen ösztönzőket kíván felajánlani a belarusz félnek, hogy segítse e célkitűzések elérését? Tervez-e a Tanács olyan cselekvési tervet, amely felgyorsítaná Belarusz újbóli integrációját a demokratikus nemzetek európai családjába?</PARA><PARA>4. Tervezi-e a Tanács Belarusz meghívását a májusi keleti partnerségi fórumra? Melyek a meghívás feltételei?</PARA></CONTENT></QUEST>